text:
Na mpokwa ya lelo nazali mingimingi koloba na bilenge babali, basimbi Bonganganzambe ya Alona, basangani elongo uta mokili mobimba mpo na koyoka liyangani monene ya bonganganzambe. Nakaboli na bino lisolo uta na Buku ya Mormon oyo elimboli Elamani mpe basoda banzenga na ye 2,000. Likomi oyo ekopesa biso bososoli ya ezalela ya bilenge babali ya kala wana—mpe bofuli mpo na bino, bilenge babali ya mikolo mya nsuka. Natangi likomi moko naligaka: “Mpe bazalaki banso bilenge babali, mpe bazalaki bilombe makasi koleka mpo na oyo etali mpiko, mpe lisusu mpo na bokasi mpe mosala; kasi tala, oyo ezalaki nyonso te—bazalaki bato oyo bazalaki solo na ntango nyonso.”1 mpiko, bokasi, mosala, mpe solo—bizaleli nini kitoko boye!
Nakolinga kolobela mingimingi ezaleli ya yambo oyo elimboli bango: “Bilombe na mpiko.” Mpo na ngai, oyo elimboli bondimi ya bilenge babali oyo na kosalaka na mpiko maye mazali malamu, to lokola Alma alimboli, “kotelema lokola banzeneneke ya Nzambe na ntango inso … mpe na bisika binso.” 2Bilenge basoda 2.000 bazalaki na bantango mingi ya kolakisa mpiko na bango. Moko na moko na bino akozala na bantango ya ntina na bomoi na bino oyo esengaka mpiko. Moninga na ngai, John, akabolaki na ngai bantango wana na bomoi na ye.
Mibu mingi eleki, John andimamaka na Univesité monene ya Japon. Azalaki moyekoli ya pologalami ya bayekoli uta na bikolo mingi elongo na bayekoli ya mayele mingi uta na mokili mobimba. Misusu bakomamaki na elikia ya kokolisa bososoli na bango ya boyebi mpe ya lokota, basusu bamonaki yango lokola eloko moko ya kosunga bango mpo na mosala moko boye mpe lotomo na Japon, Kasi banso batikaki bandako mpo na koyekola na mboka mopaya.
Noki nsima ya bokomi ya John, lisolo ya feti oyo ekosalama likolo ya ndako ya motomoko epanzanaki katikati bayekoli ya bapaya—libengisi na moto nyonso oyo akolinga koya na osangani ya bato mpo na koyebana. Mpokwa wana, John mpe baninga mibale bakendaki na balabala oyo bayebisamaki.
Kolandaka nzela ya etombola tii na étage ya suka ya ndako, John mpe baninga na ye balandaki nzela ya esikalie ya nkaka mpo na moto moko oyo ezalaki kokamba tii na likolo ya ndako mpe babandaki kosolola na basusu. Ntango butu ekomaki makasi, mokili ebongwanaki. Makelele, makasi ya miziki, mpe masanga makasi ekolaki, mpela moko na kozanga elengi ya John. Nde na mbala moko moto moko abandaki kobongiso bayekoli na zolongano monene na likanisi ya kokolaka marijuana. John abebisaki elongi mpe nokinoki eyebisaki baninga na ye mibale ete ntango ekokaki balongwa. Penepene lokola mpo na liseki, moko na bango ayanolaki ete, “John, oyo ezali pete—tokotelama mpamba na zolongano, mpe soki ekomi ntango na biso, tokolekisa yango na esika ya komela yango. Na lolenge wana tokokoka koyokisama nsoni te liboso ya bato banso na kolongwaka.” Oyo emonanaki pete na John, kasi emonanaki ya malamu te. Ayebaki ete asengelaki koyebisa likanisi na ye mpe kosala. Na mwa ntango aboti mpiko na ye mpe alobaki mpe ayebisaki bango ete bakokaki kosala lokola balingaki, kasi ye azalaki kolongwa. Moninga moko azwaki mokano ya kotikala mpe azwanaki elongo na zolongano; mosusu na motemo moko te alandaki john na nse ya baesikalie mpo na komata na etombola. Na bokamui mingi, ntango bikuke ya etombola efungwamaki, bapolisi ya Japon na motema moto mto, balekaki bango, mpe bawelelaki mpo na komata na likolo ya ndako. John mpe moninga na ye bakotaki na etombola mpe bakendaki.
Ntango bapolisi babimaki na likolo ya basikalie, bayekoli babwakaki nokinoki mbenda ya mabe na libanda ya étage ete bakangama te. Nsima ya kokanga nzela ya esikalie, nzoka nde, bapolisi batiaki na molongo moto nyonso oyo azalaki likolo ya étage mpe basengaki moyekoli moko na moko asembola maboko mibale. Bapolisi nsima batambolaki tii na nsuka ya molongo, kolumbaka na bokebi mosapi ya monene mpe oyo elandi ya moyekoli moko na moko. Nyonso oyo asimbaki marijuana, ata soki bamelaki yango to te, bazalaki kokanisama ya mbeba, mpe ezalaki na bitumbu makasi. Penepene banso, bayekoli baye batikalaka likolo ya étage babenganamaki uta na bauniversité na bango ya moko na moko, Baoyo basalaki efrakata ntango mosusu babenganaki bango uta na Japon. Bandoto ya bobokoli, mibu ya bolengeli, mpe libaku mosala ya mikolo ekoya na Japon ebebisamaki na mbala moko.
Sikawa tika ngai nalobela bino maye makomaki na baninga oyo misato. Moninga oyo atikalaki likolo ya ndako abenganamaki uta na université na Japon wapi asalaki mingi mpenza mpo na kondimama mpe asengamaki azonga ndako. Moninga oyo alongwa na feti na butu wana elongo John asilisaki kelasi na Japon mpe akendaki kozwa badipolome uta bauniversite monene na Etazini. Mosala na ye ezongisaki ye na Azia, wapi azui elonga ya mosala monene. Atikali na botondi epai ya mokolo oyo mpo na ndakisa ya mpiko yajohn. Nzoka nde mpo John, bambano na bomoi na ye ezali ya kotanga te. Ntango na ye na Japon na mobu wana ekambaki ye na libala ya esengo mpe nsima mbotama ya bana babale ya mibali. Azali moto ya nkita ya elonga mpenza mpe kala mingi te akomaki motei na université moko ya Japon. Kanisa boniboni ya kokesena bomoi na ye ekokaki kozala soki azalaka na mpiko ya kolongwa na feti na mpokwa monene wana na Japon.3
Bilenge babali, ekozala na bantango mosusu oyo bino,lokola John, bokosengama bolakisa mpiko na bino ya bosembo na miso ya baninga na bino, oyo mbano na yango ekoki kozala ya liseki to ya kotiola. Na kobakisa, na mokili na bino, bitumba na monguna ekobundama lisusu na bisika ya makelele te, ezanga bato liboso ya etando moko. Tekinolozi na matomba na yango ya ntina lisusu ememi mikakatano miye bankola liboso na biso bakutanaki na yango te. Boluki ya kala mingi te ya ekolo emonaki ete bilenge ya mikolo ya lelo basenginiami kaka na bandelo ya kobangisa mokolo na mokolo na baeteyelo te kasi lisusu na mokili ya interneti. Ebimisami ete bilenge baye bazalaki kotala bililingi ya molangwa to bosaleli lopipi na nzela ya basite ya bato nyonso bazalaki mbala misato to minei na litomba ya kosalela yango. Kolobelaka na ntina ya boluki yango, ministele ya kala moko ya etazini alobaki ete,: “Boluki ya mobu oyo ebimisi ebimisi ya botindiki mibale mibale—botindiki mibale mibale ya motango ezali kotambola koleka baninga ya mwana moko mpe bana oyo basanganaka na bango. Ezali kotondisa ndako mpe lisuku ya kolala ya mwana na nzela ya Interneti.”4 Kolakisa mpiko ya bosembo emonanaka mbala mingi mpenza te lokola kaka kofina to kofina te. Bamisionele bateyami uta na Preach My Gospel, “Oyo oponi mpo na kokanisa mpe kosala ntango ozali yo moko mpe ondimaka ete moto moko te azali kotala ezali emekoli makasi ya bolamu na yo.”5 Bozala makasi! “Botelema na bisika bisantu, mpe boningana te.”6
Bilenge babali, nalaki ete Nkolo akopesa bino nguya. “Mpo ete Njambe apesaki biso molimo ya kobangabanga te kasi molimo ya nguya.”7 Akopambola bino mpo na mpiko mpe ezalela ya bosembo—na esengo mpe bosepeli. Mpiko ya boye ekozala mbano ya bondimi na bino na Yesu Klisto mpe Bomikabi na ye, nsambo na bino, mpe botosi na bino na mitindo.
Mokambi N. Eldon Tanner asakolaki ete: “Elenge mobali moko na libanda ya masano ya eteyelo akoki kazala na nguya mpo na malamu. Elenge mobali moko na ekipiya masano ya ndembo ya makolo, to na campusi, to na katikati ya baninga na ye ya mosala akoki, na kobikaka nsango malamu, kopesaka lokumu na bonganganzambe na ye, kobatelaka bolamu, asalaka malamu mingi. Mbala mingi bokokutana na matongi mpe na liseki mingi kutu na baoyo bandimaka makambo moko oyo yo osalaka, atako bakoki komemia yo mpo na kosalaka malamu. Kasi mikundola ete Nkolo yemei atungisamaki, asekamaki, abwakamaki nsoi, mpe na nsuka abakamaki mpo atatanabanaki te na bondimi na ye. Esi botelama mpo na kokanisa nini ekokaki kosalema soki alembaki mpe alobaki, ‘Bokeseni nini ekosala?’ mpe atikaki misio na Ye? Elingi biso kozala batiki, to elingi biso kozala nkozo, to tolingi kozala basali ya nkozo atako ezali na bokeseni nyonso mpe mabe na mokili? Tika tozala na mpiko mpo na kotelema mpe totangama lokola bayekoli ya Klisto ya solo, bamipesa.”8
Nabengisi bino bomikokisa lokola esalaki basoda banzenga 2.000 na kozalaka na nkozo mpe mpiko lokola basimbi banganganzambe ya botongono. Bomikundola, maye bosalaka, mpe wapi bokendaka, mpe oyo bomonaka ekosala nani bokokoma. Bolingi kokoma nani? Bokoma badiakona balongobana, batei balongobana, banganganzambe balongobana. Botia ntina moko mpo na kozala ya kolongobana mpo na kozwa likuli ya nsima na mobu ekoki mpe na nsuka mpo na kozwa Bonganganzambe ya Melekisedeke. Oyo ezali nzela moko ya bosembo oyo ebengisaka lisalisi ya bonzambe. Nkolo alobaki ete, “Na makuli wana, nguya ya Nzambe emonisami.”9
Baboti, bakambi ya bonganganzambe, mpe masakoli ya kotia esika ya yambo ezwami na Mon Devoir envers Dieu mpeJeunes Soyez Fortsna bino ekokamba bino na nzela na bino.
Mokambi Thomas S. Monson apesi toli kala mingi te ete:
“Mpo na kozwa [mikano] na bwania, mpiko esengelami—mpiko ya koloba te, mpiko ya koloba iyo. …
“Nabondeli bino bozwa mokano moko … sikawa, ya kopengwa te uta na nzela oyo ekambaka na ntina na biso: bomoi ya seko elongo na tata wa biso na Lola.”10
Kaka lokola basoda banzenga 2.000 bayanolaki na libiangi mpo na bitumba ya bakambi na bango, Elamani, mpe abongisaki nkozo na bango mpo na mpiko, bino mpe bokoki kasala lokola na kolandaka moyangeli profeta, Mokambi Thomas S. Monson.
Basimbi Bonganganzambe ya Alona, mpo na kosukisa napesi litatoli na ngai ya Nzambe tata ya Yesu Klisto mpe maloba ya joseph Smith:“Bandeko Babali, Ekoki biso kokoba na ntina monene oyo? tokende liboso kasi nsima te. Mpiko, bandeko babali; mpe tokoba, kino na elonga!”11 Na nkombo ya Yesu Klisto, amene.


c: text/html

text:
Retour au blog Music de ndombolhino-music
KASS KASS PAPA DIOUF, Posté le dimanche 20 avril 2014 20:13
ENGHIEN SALA MAKASI KITA KIN FERRE AZO LUKA PORTE PAROLE NETI YO, PO TALA SANKARA AZO SOMBA BA TERRAIN PAMBA PAMBA, YO OKANGAMI AWA NA NET KOKOMA MINGI MINGI BOTA COURAGE BENGA SHETA AZOLUKA PORTE PAROLE
Visiteur, Posté le dimanche 20 avril 2014 19:46
BALELA WERRAAAA EEEEEE IGWE VANDA NAYO BA KAMWA KALEADERS WANA YA MIKEKE
Visiteur, Posté le dimanche 20 avril 2014 10:37
YO NZABA OZO KENDE TI NA FACEBOOK KK PONA KOFINGA IGWE MAWA TROP NINI NA MAKAMBU YA WERRASON LINGA MZAMBE NDEKO NZABA MUNOKO MUNENEE LOKOLA YEMOKO MARC HOUSE NA TILAPIA
Visiteur, Posté le dimanche 20 avril 2014 07:14
Ecole MUKEBA 555 : LIBOMATERIE....BUZOBERIE....KOFINGERIE
2014 PLUS JAMAIS ça !!! LEADER YEMBA NDE BETA NDE NDE .
Visiteur, Posté le dimanche 20 avril 2014 02:44
MUKEBA NZOKA AZALI BOLOLE BOYE ??? ABEBISA BANA NA YE PONA BUZOBA ATA KITI YA LIBAYA YA PAMBA AZWA TE mdrrrrrrrrr
ENGHIEN LES BAINS AVIS DE RECHERCHE, Posté le dimanche 20 avril 2014 02:37
TOZALI KOLUKA CONGOLAIS MOKO MUKEBA PARENT FRANCAIS PORTE PAROLE YA BUZOBA YA WERRASON. PERE YA DEUX ENFANTS.BANA BA BOTAMAKA MALAMU TOUT D'UN COUP BALOBAKA LISUSU TE. BAKOMA BA BABA (SOURD-MUET) AYEBISA BA MASTA NA YE MOTO AKOSA YE VIEUX CULTIVONS LA HAINE NA KOMBO YA WERRA NTIMA-MBI. YANGO ALANDA YE NA KINSHASA PO AKOKI KOTIKA TE PO AKOSA YE NA KISI ASIMBISAKA YE. ATIKA MWASI YA MUNDIBU YE MOKO AZA KO SOUFFRIR NA BANA BA BABA(SOURD-MUET) MIBALE LIKOLO YA KISI YA KI PORTE PAROLE. TOSENGI NA YE AYA KO ASSUMER KI RESPONSABILITE YA KI PARENT NA YE .SOKI ALINGI KO ASSUMER YANGO TE .TOKOBENGISA NDOMBLHINO A FILMER . BA CONGOLAIS MUKEBA AGANGA PARENT FRANCAIS NANI AMONA ESIKA ALAKISA BANA NA YE??? TALA KISI NDENGE EKOMISA YE ASUKOLA ASUKOLA TE KAKA SALITE MAWA..MAWA..MAWA
mpelazi, Posté le samedi 19 avril 2014 17:56
INGETA EZO PROMETRE MOTO YA DANZE
Visiteur, Posté le samedi 19 avril 2014 17:33
kieeee kieee sankara is funny I like him
SOMAO, Posté le samedi 19 avril 2014 17:28
BAZO LUKA GUERRE, SANS QUE BAZALA NA MANDOKI , BA MEKI FALLY BAKOKI TE IL FALLAIT BAVANDA NA BANGO BA YE KOMEKA WENGE EST CE QUEMBAYI NA PEMA? EBGUTU SUR EBGUTU TOKO TIKELA BANGO TEMPS TE, DE GUNTA TANDA BANGO MATABA
Blandine Sampine, Posté le samedi 19 avril 2014 17:21
oooh lol mais Richard Kabongo soki otali pe djo ango bouche ne eza suka na gaillard neti kaka patron naye loooool
Kabongo Richard, Posté le samedi 19 avril 2014 17:18
KIEEEEEEEEEEEEEEEE KIEEEEEEE SANKARA ABOMI NGAAAAAAAAEEEEEEE AFINGI YE MUNOKO MONENE NETI POT YA BANA BRAZZAVILLE KIEEEEEEEEEE
Carine Minaj, Posté le samedi 19 avril 2014 17:13
sankara nde bango te
vroom K, Posté le samedi 19 avril 2014 17:11
sango no epanzani yemoko mobali naye
Visiteur, Posté le samedi 19 avril 2014 17:08
MERCI PONA REPLIC NGOTO BOBO YA MAKIADI HOUSE AKANISAKI QUE YE NOKO MAIS APAKATI TSE? MAIS ASALI ZIMUAKA TSE ? BAKOFUKAMA. MERCI SANKARA TAKINGA SUR TAKINGA TILAPIA AKOLAPA MPIA.
KIMBANGU, Posté le samedi 19 avril 2014 17:01
FLESH INGETAAAAAAAAAAAAAAAAAAAAAAAAAAAAAAAAAAAAAAAAAAAAAA EYE NA MOTTTTOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOOO BAZO ZIKAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAAA
Visiteur, Posté le samedi 19 avril 2014 11:58
555 Mukeba porte-parole ya bolole okomisa bana baba likolo ya kolobaka buzoba na tv ??? ozwa pe eloko te zuwa heinnnnnn !!!!
Visiteur, Posté le samedi 19 avril 2014 11:46
mukeba tika vova
Visiteur, Posté le samedi 19 avril 2014 10:40
yo mutu okoki komona vieux 555 mukeba soki na rond-point nini ya kin. awa na enghien-les bains assistante sociale aza koluka ye .pour démmission du devoir parental .ata diabulu kotikela mwasi bana mibale ya ba baba ye moko vraiment???? vieux 555 mukeba zala ata na mawa ya muninga ata aza mundibu aza etre humain cas meme .awa na poto pe lingala facile ezalaka te !!! te ndombholinno akosencharger nango. match kwata mdrrrrrr
Visiteur, Posté le samedi 19 avril 2014 09:52
EZO SALA BINO PASI BA JALOUX YA SANKARA, BINO NIONSO BOZO BATAMA NA SIMA YA ORDINATEUR PONA BO FINGA SANKARA BOZA BA TUFI, LIKAMBO YA EQUIPE NATIONAL EZO SALA BINO PASI
PETITE YA QUARTIER BALLE DE MATCH, Posté le samedi 19 avril 2014 09:00
Hummmm v. dire makelele na munoko lokola 555 ????? naboyi kokota ndako ya nganga po lobi na lobi nakoma gaspiller du savon nasukola nasukola te salite lokola 555 mukeba sankara ?????
Design by lequipe-skyrock - Choisir cet habillage
Abonne-toi à mon blog ! (12 abonnés)

robotstxt: allowed

filter: keep


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Luka 20:1-47
20 Na mikolo yango, mokolo moko, ntango azalaki koteya bato na tempelo mpe kosakola nsango malamu, banganga-nzambe bakonzi mpe bakomeli elongo na mikóló bayaki penepene,+2 mpe bazwaki maloba, balobaki na ye ete: “Yebisá biso, bokonzi nini ozali na yango ya kosala makambo oyo, to nani apesi yo bokonzi oyo.”+3 Azongiselaki bango ete: “Ngai mpe nakotuna bino motuna moko, mpe bino bóyebisa ngai:+4 Batisimo ya Yoane eutaki na likoló to na bato?”+5 Bongo bango na bango babandaki kokanisakanisa mpe koloba ete: “Soki tolobi ete: ‘Na likoló,’ akoloba ete: ‘Mpo na nini bondimaki ye te?’+6 Kasi soki tolobi: ‘Na bato,’ bato nyonso bakobamba biso mabanga,+ mpo bandimaka mpenza ete Yoane+ azali mosakoli.”+7 Bongo bazongisaki ete bayebi te esika yango eutaki.8 Mpe Yesu alobaki na bango ete: “Ngai mpe nakoyebisa bino te na lotomo nini nazali kosala makambo oyo.”+9 Bongo abandaki kopesa bato ndakisa oyo: “Moto moko alonaki elanga ya vinyo+ mpe atikaki yango na mabɔkɔ ya basali-bilanga, mpe akendaki mobembo na mboka mopaya mpo na ntango molai.+10 Kasi wana ntango ekokaki atindaki moombo+ moko epai ya basali-bilanga,+ mpo bápesa ye ndambo ya mbuma ya elanga ya vinyo.+ Nzokande, basali-bilanga babɛtaki ye mpe bazongisaki ye mabɔkɔ mpamba.+11 Kasi atindelaki bango lisusu moombo mosusu. Ye mpe babɛtaki ye mpe basambwisaki ye mpe bazongisaki ye mabɔkɔ mpamba.+12 Nzokande atindaki lisusu ya misato;+ ye mpe bazokisaki ye mpe babwakaki ye libándá.13 Bongo nkolo ya elanga ya vinyo alobaki ete: ‘Nakosala nini? Nakotinda mwana na ngai ya bolingo.+ Mbala mosusu bakomemya ye.’14 Ntango basali-bilanga bamonaki ye babandaki kopesana makanisi ete: ‘Talá mozwi-ya-libula; tóboma ye, mpo libula ekóma ya biso.’+15 Bongo babwakaki ye libándá+ ya elanga ya vinyo mpe babomaki+ ye. Sikoyo nkolo ya elanga ya vinyo akosala bango nini?+16 Akoya mpe akoboma basali-bilanga wana mpe akopesa elanga ya vinyo na mabɔkɔ ya bamosusu.”+Ntango bayokaki bongo balobaki ete: “Likambo ya ndenge wana esalema ata mokolo moko te!”17 Kasi atalaki bango mpe alobaki ete: “Bongo, likambo oyo ekomamá ete: ‘Libanga oyo batongi-ndako babwakaki+ ekómi libanga monene ya litumu ya ndako’+ elakisi nini?18 Moto nyonso oyo akokwea likoló ya libanga wana akopanzana.+ Mpe moto nyonso oyo yango ekokwela,+ ekonikanika ye.”+19 Bakomeli ná banganga-nzambe bakonzi bazalaki koluka ndenge ya kotya ye mabɔkɔ na ngonga wana mpenza, kasi bazalaki kobanga bato; mpo bayebaki ete apesaki ndakisa wana nde mpo na bango.+20 Mpe nsima ya kotala ye malamumalamu, bafutaki bato na kobombana mpe batindaki bango bámimonisa lokola bayengebene, mpo bázwa+ ye na maloba, bápesa ye na mabɔkɔ ya guvɛrnema mpe na bokonzi ya guvɛrnɛrɛ.+21 Mpe batunaki ye motuna ete: “Moteyi, toyebi ete yo olobaka mpe oteyaka makambo ndenge ezali mpenza mpe oponaka bilongi te, kasi oteyaka nzela ya Nzambe na boyokani na solo:+22 Esengeli tófuta Kaisala mpako to te?”+23 Kasi amonaki mayele mabe na bango mpe alobaki na bango ete:+24 “Bólakisa ngai denari moko. Elilingi oyo mpe likomi oyo ya nani?” Balobaki ete: “Ya Kaisala.”+25 Ye alobaki na bango ete: “Soki boye, bózongisela Kaisala biloko ya Kaisala,+ kasi Nzambe biloko ya Nzambe.”+26 Mpe bakokaki kozwa ye na liloba wana te liboso ya bato, kasi lokola bakamwaki na eyano na ye, balobaki eloko te.+27 Nzokande, bato mosusu na kati ya Basadukai, bato oyo balobaka ete lisekwa ezali te, bayaki+ mpe batunaki ye motuna28 ete: “Moteyi, Moize+ akomelaki biso ete: ‘Ntango ndeko mobali ya moto moko akufi, oyo azalaki na mwasi, kasi abotaki mwana te, ndeko na ye+ asengeli kokamata mwasi wana mpe kobotela ndeko na ye bana.’+29 Sikoyo ezalaki na bandeko mibali nsambo; mpe oyo ya liboso akamataki mwasi mpe akufaki, abotaki bana te.+30 Ndenge moko mpe oyo ya mibale,31 mpe oyo ya misato akamataki ye. Mpe bango nyonso nsambo ndenge moko: batikaki bana te, kasi bakufaki.+32 Nsukansuka, mwasi wana mpe akufaki.+33 Bongo na lisekwa, mwasi yango akokóma mwasi ya nani na kati na bango? Mpo bango nsambo bazwaki ye mwasi.”+34 Yesu alobaki na bango ete: “Bana ya ntango oyo babalaka+ mpe babalisamaka,35 kasi baoyo bamonani ete babongi+ kozwa bomoi na ntango wana+ mpe na lisekwa na bakufi+ bakobala te mpe bakobalisama te.36 Ya solo, bakoki lisusu kokufa te,+ mpo bazali lokola baanzelu, mpe bazali bana ya Nzambe mpo bazali bana ya lisekwa.+37 Kasi likambo oyo ete bakufi bazali kolamuka ata Moize amonisaki yango polele, na lisolo ya mwa banzete ya nzubɛ,+ ntango abengi Yehova ‘Nzambe ya Abrahama mpe Nzambe ya Yisaka mpe Nzambe ya Yakobo.’+38 Azali Nzambe, ya bakufi te, kasi ya bato ya bomoi, mpo epai na ye bango nyonso bazali na bomoi.”+39 Bakomeli mosusu bazongisaki ete: “Moteyi, olobi malamu.”40 Mpo bazalaki lisusu na mpiko ya kotuna ye ata motuna moko te.41 Ye mpe alobaki na bango ete: “Ndenge nini balobaka ete Kristo azali mwana ya Davidi?+42 Mpo Davidi ye moko alobi na mokanda ya Nzembo ete: ‘Yehova alobaki na Nkolo na ngai ete: “Fandá na lobɔkɔ na ngai ya mobali43 tii nakotya banguna na yo lokola ebonga ya makolo na yo.”’+44 Sikoyo, Davidi azali kobenga ye ‘Nkolo’; bongo ndenge nini ye azali mwana na ye?”45 Bongo lokola bato nyonso bazalaki koyoka alobaki na bayekoli ete:+46 “Bókeba na bakomeli oyo balingaka kolekaleka na bazambala mpe balingaka bambote na bazando mpe bakiti ya liboso na basinagoga mpe bisika ya lokumu mingi na ntango ya bilei ya mpokwa,+47 mpe oyo balyaka bandako ya basi oyo mibali bakufá+ mpe mpo na kokosa basalaka mabondeli milaimilai. Bango bakozwa lisambisi moko ya makasi koleka.”+


text:
Bamipesaki na bolingo na bango moko—Na Afrika ya Wɛsti
LOKOLA akolaki na mboka moko ya bobola na Côte d’Ivoire, Pascal azalaki na mposa makasi ya bomoi ya malamu. Azalaki moto ya lisano ya makɔfi (boxeur), mpe azalaki komituna boye: ‘Epai wapi nakoki kozwa libaku ya kokóma vɛdɛti ya lisano yango mpe nakóma na mbongo?’ Ntango akómaki na mbula soki 25, amonaki ete mikili ya Mpoto nde esika oyo ebongi mpenza. Kasi, lokola azalaki na mikanda ya kosala mobembo te, esengelaki akɔta kuna na ndenge ya tshobo.
Na mobu 1998, ntango azalaki na mbula 27, Pascal abandaki mobembo na ye. Akendeki na Ghana, alekaki na Togo, na nsima akendeki na Bénin mpe nsukansuka akómaki na engumba Birni Nkonni na Niger. Sikoyo mpasi mpenza ya mobembo elingaki kobanda. Mpo na kokende na ngambo ya nɔrdi, asengelaki komata na motuka mpe kokatisa esobe ya Sahara. Mpe soki akómi na Mediterane, asengelaki kozwa masuwa mpo na kokende na Mpoto. Wana ezali mokano oyo azalaki na yango, kasi makambo mibale oyo esalemaki na Niger ekangelaki ye nzela.
Ya liboso, azalaki na mbongo lisusu te. Ya mibale, akutanaki na ndeko Noé, mobongisi-nzela moko oyo abandaki koyekola Biblia ná ye. Makambo oyo ayekolaki, esimbaki mpenza motema na ye mpe ebongolaki makanisi oyo azalaki na yango. Kosalela Nzambe ezwaki esika ya mikano ya kokóma na bozwi. Na sanza ya zomi na mibale, mobu 1999, Pascal azwaki batisimo. Mpo na komonisa botɔndi na ye epai ya Yehova, na mobu 2001, abandaki mosala ya mobongisi-nzela na Niger, kaka na ekólo oyo ayekolaki solo. Ndenge nini atalelaka mosala na ye? Alobi boye: “Nakómi mpenza na bomoi ya malamu koleka!”
KOSALA NA AFRIKA—EZALIKOPESA BANGO ESENGO MINGI
Na ndakisa ya Pascal, bandeko mingi bamonaki ete kolanda mikano ya elimo nde epesaka esengo mingi na bomoi. Mpo na kokokisa mokano yango, bamosusu batikaki Mpoto mpe bakendaki na bisika oyo mposa ya basakoli ya Bokonzi ezalaki makasi na Afrika. Na yango, Batatoli ya Yehova soki 65 bautaki na Mpoto, oyo bazalaki na mbula kobanda 17 tii 70, bakendaki kosala lokola “bato oyo bakendaka esika mposa ezali monene,” ndenge babengaka bango mbala mingi. Bakendaki na Afrika ya Wɛsti, na bikólo lokola Bénin, Burkina Faso, Niger mpe Togo. * Nini mpenza etindaki bango básala mibembo ya mosika ndenge wana mpe matomba nini emonanaki?
Ndeko Anne-Rakel oyo autaki na Danemark alobi boye: “Baboti na ngai bazalaki bamisionɛrɛ na Sénégal. Bazalaki kobɛta ntango nyonso masolo kitoko ya mosala yango, mpe ngai nakómaki na mposa ya mosala yango.” Mbula 15 na nsima, ntango Anne-Rakel akómaki na mbula mwa moke koleka 20, akendaki na Togo, epai asalaki elongo na lisangá moko ya elobeli ya bajɛstɛ. Ndenge nini kokende na ye kuna elendisaki basusu? Alobi boye: “Na nsima, leki na ngai ya mwasi mpe ya mobali balandaki ngai na Togo.”
Ndeko Aurele, ndeko moko oyo abalá mpe azali na mbula 70, oyo autaki na France, alobi boye: “Mbula mitano nsima ya pansiɔ na ngai, nasengelaki kopona: Kofanda na kimya na France mpe kozela Paradiso eya to koluka kosala lisusu mingi na mosala ya Yehova.” Ndeko Aurele aponaki kosala lisusu mingi. Mbula misato na nsima, ye ná mwasi na ye, Albert-Fayette, bakendeki na Bénin. Ndeko Aurele alobi boye: “Kondima kosalela Yehova awa ezali likambo ya malamu oyo tósala naino te.” Na mwa komungamunga, abakisi ete: “Ndenge makambo emonani awa, bisika mosusu ya teritware na biso oyo ezali na bokula ya mai, ezali kokundwela ngai ndenge Paradiso ekozala.”
Ndeko Clodomir mpe mwasi na ye, Lysiane, balongwaki na France mpe bakendaki na Bénin eleki sikoyo mbula 16. Na ebandeli, bandeko yango batikaki mabota mpe bandeko na bango ya France, mpe bazalaki kobanga ete bakokoka te komesana na mboka ya sika. Nzokande, emonanaki ete ntina ya kobanga ezalaki te. Bayokaki esengo mpenza. Ndeko Clodomir alobi boye: “Na boumeli ya mbula 16, tozwi libaku ya kosalisa moto moko mbula nyonso mpo andima solo.”
Ndeko Sébastien ná mwasi na ye, Johanna, bautaki France mpe bakendaki na Bénin na mobu 2010. Ndeko Sébastien alobi ete: “Makambo ya kosala ezali mingi na lisangá. Kosala awa esika mosala ezali mingi, ezali kosalisa mpo na koyekola makambo mingi noki!” Matomba nini ezali komonana na mosala ya kosakola? Ndeko Johanna alobi boye: “Bato bazalaka mpenza na mposa ya koyeba solo. Ata soki tozali na mosala ya kosakola te, bato batɛlɛmisaka biso na balabala mpo na kotuna mituna ya Biblia mpe kosɛnga biso mikanda.” Kokende kuna esalisi libala na bango na nini? Ndeko Sébastien alobi boye: “Ebongisi lisusu mpenza libala na biso. Ezali esengo kolekisa mikolo nyonso ná mwasi na ngai na mosala ya kosakola.”
Ndeko Eric ná mwasi na ye, Katy, bazali babongisi-nzela mpe basakwelaka mwa ndambo ya bato oyo bazali na nɔrdi ya Bénin. Mbula soki 10 esili koleka, ntango bazalaki na France, babandaki kotánga masolo oyo ezalaki kolobela kokende kosala epai mposa ezali makasi mpe bazalaki kosolola ná bandeko mosusu oyo bazalaki na mosala ya ntango nyonso. Yango epesaki bango mposa ya kokende kosala na mboka mopaya, yango nde basalaki na mobu 2005. Bokoli oyo bamonaki ekamwisaki bango. Ndeko Erick alobi boye: “Na mbula mibale oyo eleki, etuluku na biso oyo ezali na engumba Tanguiéta, ezalaki na basakoli 9; kasi sikoyo tozali na basakoli 30. Na mokolo ya lomingo, bato kobanda 50 tii 80 bayanganaka na makita. Komona bokoli ya ndenge wana, epesaka biso esengo oyo ekokani na eloko ata moko te!”
MIKAKATANO OYO BAKUTANAKI NA YANGO MPE NDENGE BALONGAKI YANGO
Mikakatano nini bandeko mosusu oyo “bakendeki kosala epai mposa ezali makasi” bakutanaki na yango? Ndeko Benjamin, azali na mbula 33 mpe azali ndeko ya Anne-Rakel. Na mobu 2000 na Danemark, akutanaki na misionɛrɛ moko oyo asalaki na Togo. Ndeko Benjamin alobi boye: “Ntango nayebisaki misionɛrɛ yango ete nalingi kokóma mobongisi-nzela, alobaki ete: ‘Oyebi, okoki kokóma mobongisi-nzela na Togo.’” Ndeko Benjamin akanisaki na likambo yango. Alobi ete: “Nakokisaki naino te mbula 20 na ntango wana, kasi bandeko na ngai mibale ya basi bazalaki kosala na Togo. Yango ezalaki mpasi te mpo na ngai kokende kuna.” Yango wana akendeki. Kasi, mokakatano moko ezalaki. Ndeko Benjamin alobi ete: “Nayebaki Lifalanse ata moke te. Basanza motoba ya liboso ezalaki mpasi makasi mpo nakokaki te kosolola na bato.” Kasi, na nsima asalaki makasi. Ndeko Benjamin azali lelo na Betele ya Bénin, asalaka mosala ya kotinda mikanda na masangá mpe apesaka mabɔkɔ na departema oyo etali makambo ya baordinatɛrɛ.
Ndeko Eric ná mwasi na ye Katy, oyo tolobelaki liboso, bapesaki mabɔkɔ na lisangá moko ya monɔkɔ ya bapaya na France liboso bákende na Bénin. Afrika ya Wɛsti ekeseneki na France na nini? Ndeko Katy alobi ete: “Ezalaki mpasi kozwa esika ya malamu mpo na kofanda. Na boumeli ya basanza mingi, tofandaki na ndako moko oyo kura mpe mai ya pɔmpi ezalaki te.” Kasi, ndeko Erick abakisi boye: “Bato oyo bazalaki zingazinga na biso, bazalaki kobɛta miziki makasi tii na butu makasi. Esengeli kozala motema molai na makambo ya ndenge wana mpe koluka komesana na yango.” Bango nyonso mibale balobi ete: “Esengo ya kosala na teritware oyo Batatoli ya Yehova bazali te, eleki mosika mikakatano ya lolenge nyonso.”
Ndeko Michel ná mwasi na ye, Marie-Agnès, oyo bautaki na France, mpe bazalaki na mbula mwa moke koleka 50, bakendaki na Bénin esili koleka mbula mitano. Na ebandeli babangaki. Ndeko Michel alobi ete: “Basusu bamonaki ndenge tozalaki kotambola bongo, lokola batye biso likoló ya pusupusu oyo bazali kotambwisa yango likoló ya nsinga! Ekokaki kozala mpasi soki oyebi te ete moto oyo azalaki kotambwisa yango ezali Yehova. Yango wana, tosalaki mobembo yango mpo na Yehova mpe elongo na ye.”
NDENGE OKOKI KOMIBONGISA
Bandeko oyo “bakendá kosala epai mposa ezalaki monene” bamonisi ete ezali malamu mingi komibongisa mpe kosala makambo oyo: Kosala programɛ liboso. Koluka ndenge ya komesana. Kolya mbongo ngulungulu te. Kotyela Yehova motema.—Luka 14:28-30.
Ndeko Sébastien oyo tolobeli liboso, alobi ete: “Liboso tókende, ngai ná Johanna tobombaki mbongo na boumeli ya mbula mibale; mpo na kolonga, tozalaki te kobebisa mbongo na makambo etali kominanola mpe tozalaki te kosomba biloko oyo tozalaki mpenza te na mposa na yango.” Mpo na kokoba kosala na mboka mopaya, mbula nyonso bakendeke na Mpoto mpe basalaka mosala ya mosuni mwa basanza, mpe yango esalisaka bango bákoba mosala na bango ya mobongisi-nzela na Bénin na basanza oyo etikali.
Ndeko Marie-Thérèse, azali na kati ya bandeko basi 20 ya minzemba oyo bazali “kosala epai mposa ezali monene” na Afrika ya Wɛsti. Asalaki mosala ya kotambwisa bisi na France, kasi na mobu 2006, akataki mosala yango mpo na mbula moko mpo na kosala mosala ya mobongisi-nzela na Niger. Eumelaki te, amonaki ete wana ezalaki lolenge ya bomoi oyo asengelaki kolanda. Alobi boye: “Ntango nazongaki na France, nasololaki na patrɔ na ngai ete nazali na mposa ya kobongisa programɛ na ngai ya mosala, mpe andimaki. Sikoyo, kobanda na sanza ya mitano tii ya mwambe, nazalaka sofɛlɛ ya bisi na France, mpe kobanda sanza ya libwa tii ya minei, nasalaka mosala ya mobongisi-nzela na Niger.”
Baoyo bazali “koluka liboso Bokonzi” bakoki kotya motema ete Yehova akopesa bango ‘biloko mosusu nyonso ya ntina.’ (Mat. 6:33) Tózwa ndakisa: Tótala oyo ekómelaki Saphira, ndeko mwasi moko ya France oyo azali na mbula koleka mwa moke 20 mpe azali mobongisi-nzela na Bénin. Na mobu 2011, azongaki lisusu na France mpo na koluka mbongo oyo ekosalisa ye mpo na kobikela na Afrika na mbula oyo elandaki (yango ezalaki mbula na ye ya motoba ya kosala bongo). Alobi boye: “Mokolo ya mitano, ezalaki mokolo na ngai ya nsuka ya mosala, kasi nazalaki na mposa bábakisela ngai mikolo mosusu zomi ya mosala mpo nakokisa mbongo oyo ekosalisa ngai mpo na mbula oyo ezalaki koya. Natikalaki kaka na pɔsɔ mibale na France. Nabondelaki Yehova mpe nayebisaki ye likambo yango. Mwa moke na nsima, biro moko oyo elukelaka bato misala ebengaki na telefone mpe batunaki soki nakoki kosala na esika ya moto moko mpo na pɔsɔ mibale.” Mokolo ya mosala moko, ndeko Saphira akendeki na esika yango mpo moto wana oyo ye alingaki kosala na esika na ye apesa ye formasyo. Alobi boye: “Nakamwaki mpenza ntango nayebaki ete moto yango ezali nde ndeko mwasi moko ya mobongisi-nzela oyo azalaki na mposa ya mikolo zomi mpo na kokɔta Eteyelo ya babongisi-nzela! Patrɔ azalaki koboya kopesa ye mikolo yango soki moto ya kosala na esika na ye amonani te. Abondelaki Yehova asalisa ye, ndenge kaka ngai mpe nasalaki.”
EPAI ESENGO YA SOLOSOLO EUTAKA
Bandeko mosusu oyo bakendeki kosala na Afrika ya Wɛsti na boumeli ya bambula mingi bakómisaki bamboka yango epai na bango. Basusu basalaki mpo na mwa bambula mpe na nsima, bazongaki epai na bango. Kasi ata tii lelo, “bandeko mosusu oyo bakendeki kosala epai mposa ezalaki monene,” bazali kozwa matomba ya bambula oyo basalaki na bamboka mosusu. Bamoni ete esengo ya solosolo eutaka nde na kosalela Yehova.
^ par. 6 Filiale ya Bénin etambwisaka mosala na bikólo wana nyonso minei, oyo balobaka monɔkɔ ya Lifalanse.


text:
LINƆ́NGI YA MOSƐNZƐLI Sanza ya Mars 2014 | Makambo oyo Nzambe asalelá yo
Nzambe apesá biso bomoi, mpe nyonso oyo esengeli mpo tósepela na bomoi, kasi esuki kaka wana?
ELOBELI TITRE YA EZIPELI
Makambo oyo Nzambe asalelá yo
Mobeko ya Nzambe oyo elobi “molimo mpo na molimo” esalisaka biso tómona ntina oyo Nzambe “apesaki Mwana na ye se moko.”
ELOBELI TITRE YA EZIPELI
Mokolo ya kozanga te
Tobengisi yo oya koyangana elongo na biso na Ekaniseli ya liwa ya Yesu.
LISOLO YA BOMOI
Nazwaka makasi na bolɛmbu na ngai
Mwasi moko oyo azali na kiti ya bibɔsɔnɔ bomoi na ye mobimba azwaka “nguya oyo eleki makasi” mpo azali na kondima epai ya Nzambe.
Kosangisa losambo—Nzambe andimaka yango?
Esengeli kopesa nyonso kaka mpo mangomba ezala na bomoko? Eyano oyo Biblia epesi ekoki kokamwisa yo.
Ndenge bato ya Espagne bayebaki Liloba ya Nzambe
Bana-kelasi oyo bazalaki kokoma bavɛrsɛ ya Biblia na bitanda ya mabanga ná bato oyo bazalaki kokɔtisa Biblia na kobombana bakokani na likambo nini?
Biyano na mituna ya Biblia
Lisumu ya moto ya liboso Adama ezali na boyokani na liwa ya Yesu. Na ndenge nini?
Makambo mosusu
Biblia elobi nini mpo na fɛti ya Pasika?
Talá esika makambo mitano oyo esalemaka na fɛti ya Pasika ebandaki.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Nzembo 109:1-31
Epai ya mokambi ya nzembo. Ya Davidi. Mondule.109 Ee Nzambe ya lisanzoli na ngai,+ kofanda nyɛɛ te.+2 Mpo moto mabe ná moto ya bokosi bafungoleli ngai monɔkɔ.+Balobeli ngai na lolemo ya lokuta;+3 Mpe bazingi ngai na maloba ya koyina,+Mpe bazali kobunda na ngai kaka mpamba.+4 Na esika ya bolingo oyo nazali kolinga bango, bazali nde kotɛmɛla ngai;+Kasi ngai nazali kobondela.+5 Mpe bazali kozongisela ngai mabe mpo na malamu+Mpe koyina mpo na bolingo oyo nazali kolinga bango.+6 Tyá moto moko ya mabe ayangela ye,Mpe motɛmɛli+ atɛlɛma na lobɔkɔ na ye ya mobali.7 Ntango asambisami, emonana ete azali moto moko mabe;Mpe libondeli na ye ekóma lisumu.+8 Mikolo na ye ezala moke;+Moto mosusu azwa mokumba na ye ya kokɛngɛla.+9 Bana na ye bázala bana oyo tata akufá+Mpe mwasi na ye azala mwasi oyo mobali akufá.+10 Mpe bana na ye báyengayenga mpenza;+Mpe básɛngasɛnga biloko,Mpe báluka bilei na bisika na bango oyo etikalá mpamba.+11 Modefisi oyo asɛngaka benefisi na lokoso atya mitambo mpo na nyonso oyo azali na yango,+Mpe bapaya+ bápunza biloko oyo amonelaki mpasi.+12 Azala na moto te oyo akomonisela ye motema boboto,+Mpe ezala na moto te oyo akomonisela bana na ye ya mibali oyo batikali bitike boboto.13 Bana na ye bázala bato ya kobomama.+Nkombo na bango elongolama na libota oyo ekolanda.+14 Libunga ya bankɔkɔ na ye, Yehova abosana yango te,+Mpe lisumu ya mama na ye+—elongolama te.+15 Ezala ntango nyonso liboso ya Yehova;+Mpe alongola na mabele makambo oyo ekosala ete bákanisa bango;+16 Mpo abosanaki kosalela motema boboto,+Kasi azalaki se kolanda moto ya mpasi mpe mobola+Mpe moto oyo azali na mawa mingi na motema, mpo na koboma ye.+17 Mpe azalaki se kolinga elakeli mabe,+ bongo yango eyelaki ye;+Mpe asepelaki na lipamboli te,+Bongo yango ekómaki mosika na ye;+18 Mpe balatisaki ye elakeli mabe lokola elamba.+Bongo ekɔtaki lokola mai na kati na ye+Mpe lokola mafuta na kati ya mikuwa na ye.19 Ezala mpo na ye lokola elamba oyo amilíngaka+Mpe lokola mokaba oyo alataka ntango nyonso.+20 Yango nde lifuti oyo euti na Yehova mpo na moto oyo azali kotɛmɛla ngai+Mpe mpo na baoyo bazali koloba mabe mpo na molimo na ngai.+21 Kasi yo ozali Yehova Nkolo Mokonzi-Oyo-Aleki-Nyonso.+Salelá ngai bolamu mpo na nkombo na yo.+Lokola motema boboto na yo ezali malamu, bikisá+ ngai.22 Mpo nazali na mpasi mpe nazali mobola,+Mpe motema na ngai etɔbɔlami.+23 Lokola elili ntango ezali kolimwa, nasengeli kokende;+Napupolami lokola liyoyo.24 Mabɔlɔngɔ na ngai elɛngi na kokila bilei,+Mpe mosuni na ngai ekɔndi, ezali na mafuta te.+25 Mpe ngai nakómi na miso na bango eloko moko ya kosambwisa.+Soki bamoni ngai—babandi koningisa motó.+26 Ee Yehova Nzambe na ngai, salisá ngai;+Bikisá ngai na motema boboto na yo.+27 Mpe báyeba ete oyo nde lobɔkɔ na yo;+Ete yo moko, Ee Yehova, osali yango.+28 Bango bálakela mabe,+Kasi yo, pambolá.+Batɛlɛmi, kasi báyoka nsɔni,+Mpe mosaleli na yo asepela.+29 Baoyo bazali kotɛmɛla ngai bálata nsɔni,+Mpe bámizipa nsɔni na bango lokola kazaka ezangá mabɔkɔ.+30 Nakokumisa Yehova mingi na monɔkɔ na ngai,+Mpe na kati ya bato ebele nakosanzola ye.+31 Mpo akotɛlɛma na lobɔkɔ ya mobali ya mobola,+Mpo na kobikisa ye na mabɔkɔ ya baoyo bazali kosambisa molimo na ye.


text:
1 PIERE
1 PIERE 1
1 Ngai Piere, mopostolo ya Yesu Kristo, natindi mokanda oyo epai ya bato oyo Nzambe apona, baoyo bazali na mikili ya bapaya, mpe bapalangana na Ponti, Galatia, Kapadosi, Aziya mpe Bitini.
2 Nzambe Tata apona bino na lolenge ya mabongisi na ye oyo abongisa liboso penza, mpe akomisa bino basantu na nzela ya molimo na ye, mpo botosa Yesu Kristo mpe bokoma peto na makila na ye. Tika ete botonda na ngolu mpe na kimia.
3 Lokumu na Nzambe mpe tata ya Nkolo na biso Yesu Kristo! Kati na mawa na ye oyo eleki monene, apesaki biso mbotama ya sika, na nzela ya lisekwa ya Yesu Kristo kati na bakufi, mpo ete tozala na elikya oyo ya solo-solo.
4 Pamba te, abombelaki biso bomengo oyo ekoki kobeba te, oyo ekoki kozwa bosoto te, mpe ekoki kobungisa kitoko na yango te. Azali kobomba yango na Likolo mpo na bino,
5 baoyo ye azali kobatela na nguya na ye, na nzela ya kondima, kino na koya ya lobiko oyo esi'ebongisami mpo ete emonana na tango ya suka.
6 Yango nde epesaka bino esengo, atako sik'oyo esengeli boyoka mawa mpo na ma tango moke, mpo na bapasi ya ndenge na ndenge oyo bozali kokutana na yango.
7 Bapasi yango ezali koya mpo ete kondima na bino ekoka komonana ete ezali kondima ya solo, mpe ekoka kopesa bino masanzoli, nkembo mpe lokumu tango Yesu Kristo akomonana. Pamba te, kondima na bino eleki wolo na motuya - wolo oyo ebebaka tango bamekaka yango na moto.
8 Ata bomonaki Yesu Kristo te, kasi bolingaka ye; ata mpe sik'oyo bomonaka ye te, kasi bondimaka ye; mpe bozali ya kotonda na esengo ya nkembo, oyo moto ata moko te akoki kolimbola yango.
9 Pamba te bozali kozwa litomba ya kondima na bino: yango nde lobiko ya milimo na bino.
10 Baprofeta oyo basakolaki bolamu oyo Nzambe abombelaki bino, batunaki-tunaki mpe balukaki penza-penza koyeba tina ya lobiko yango.
11 asalaki nyonso mpo na koluka koyeba tango nini mpe ndenge nini makambo oyo Molimo ya Kristo alobaki, ekosalama. Molimo yango azalaki kati na bango, mpe ayebisaki bango na liboso penza bapasi oyo Kristo amonaki mpe nkembo oyo ezalaki kozela ye.
12 Nzambe alakisaki bango ete, sango oyo bango bazwaki mokumba mpo na koyebisa, ezalaki mpo na bango te, kasi mpo na bino. Mpe sango yango, bozali koyoka yango sik'oyo na minoko ya baoyo bateyaki bino Sango Malamu na nguya ya Molimo Mosantu oyo Nzambe atindaki wuta na Likolo. Ata baanzelu mpe bazali na posa mingi penza mpo na koyeba yango.
13 Yango wana, bobongisa makanisi na bino mpo na mosala; bomikengela; botia elikya na bino mobimba kati na mapamboli oyo bakopesa bino tango Kristo akomonana.
14 Lokola bozali bana ya botosi, bolanda lisusu baposa ya mabe te oyo bozalaki na yango tango bozalaki kati na kozanga koyeba.
15 Kasi, lokola ye oyo abengaki bino azali Mosantu, bino mpe bozala basantu kati na makambo nyonso oyo bosalaka.
16 Pamba te, ekomama: "Bozala basantu pamba te ngai nazali Mosantu!"
17 Lokola bobengaka Tata, ye oyo asambisaka moto na moto na mosala na ye mpe aponaka bilongi te tango asambisaka; yango wana botambolaka awa na mokili lokola bapaya; kati na kobanga.
18 Pamba te boyebi ete, bakangolaki bino na bizaleli na bino ya pamba-pamba, oyo bakoko na bino batikelaki bino, na nzela ya biloko oyo ebebaka te, lokola: palata to wolo,
19 kasi na nzela ya makila ya talo ya Kristo, oyo azali lokola Mwana-Meme oyo azangi mabe mpe bosoto.
20 Nzambe aponaki ye mpo na yango, liboso ete mokili esalama, kasi amonani na batango oyo ya suka mpo na bino.
21 Na nzela na ye bozali kondima Nzambe, oyo asekwisaki ye kati na bakufi mpe apesaki ye nkembo, mpo ete kondima na bino mpe elikya na bino ezala kati na Nzambe.
22 Sik'oyo lokola bosi'bokomi peto na nzela ya kotosa makambo ya solo, mpo ete bozala na bolingo ya solo epai ya bandeko na bino, bolinganaka mingi penza moko na moko, na motema mobimba.
23 Pamba te, bosi'bobotami lisusu, ezali te na molona oyo ebebaka, kasi na nzela ya Liloba ya Nzambe, oyo ezali na bomoi mpe ekotikala libela na libela.
24 Pamba te: "Bato nyonso bazali lokola matiti, mpe nkembo na bango nyonso ezali lokola bafololo ya esobe; Lititi ekawukaka mpe fololo na yango ekweyaka,
25 kasi Liloba ya Nkolo ekotikala libela na libela." Mpe Liloba oyo, yango nde bateyaki bino.
1 PIERE 2
1 Yango wana, bobwaka makambo nyonso ya mabe mpe lokuta nyonso, kokosana, zuwa, mpe kotonga nyonso.
2 Lokola bana oyo babotami sika, boyokaka posa mingi ya miliki ya peto oyo ya molimo, mpo ete na nzela na yango, bokoka kokola kati na lobiko na bino,
3 Sik'oyo lokola bosi'bomeki ete Nkolo azali malamu.
4 Lokola bosi'boye epai na ye, ye libanga ya bomoi, oyo bato babwakaki, kasi Nzambe aponaki yango, mpe ezali na motuya mingi epai na ye;
5 bino mpe, bozali lokola mabanga ya bomoi, bozali kotongama na kati ya ndako ya molimo, mpo bozala banganga-Nzambe ya bosantu, oyo bokozala na mokumba ya kopesaka makabo ya molimo, oyo esepelisaka Nzambe na nzela ya Yesu Kristo.
6 Pamba te Makomi ezali koloba boye: "Tala, natie libanga na Siona, oyo esimbaka ndako mobimba, libanga ya motuya mingi mpe oyo eponama; mpe moto oyo akondimela yango akoyoka soni ata moke te!"
7 Ya solo, libanga yango ezali na motuya mingi mpo na bino baoyo bondimaka. Kasi mpo na baoyo bandimaka te: "Libanga oyo batongi-ndako babwaka, ekomi libanga ya tina penza,"
8 mpe "libanga oyo ebetisaka bato mabaku, libanga oyo ekweyisaka bato!" Bazali kobeta mabaku mpo baboyi kotosa Liloba. Yango ebongisama bongo mpo na bango.
9 Kasi bino, bozali libota oyo eponama, bozali banganga-Nzambe ya bokonzi monene, bozali ekolo ya bosantu, mpe bato oyo bazali ya Nzambe, mpo ete bokoka kosakola lokumu ya ye oyo abengaki bino mpo bolongwa na molili mpe boya na pole na ye, oyo ezali ya kokamwa mingi.
10 Liboso, bozalaki bato na ye te, kasi sik'oyo bokomi bato ya Nzambe; liboso, ayokelaki bino mawa te, kasi sik'oyo ayokeli bino mawa.
11 Balingami, boyeba ete bozali na kati ya mokili lokola bapaya mpe baleki nzela; yango wana nabondeli bino: boboya baposa mabe ya nzoto, pamba te yango ebundaka na elimo na bino.
12 Bozala na bizaleli ya malamu na kati ya bapakano, mpo ata bazali kofunda bino ete bozali kosala mabe, kasi bakoka komona misala na bino ya malamu mpe bakumisa Nzambe na mokolo akoya kotala bino.
13 Mpo na bolingo ya Nkolo, botosa bokonzi nyonso oyo etiami kati na bato: ezala mokonzi monene, ye oyo azali na bokonzi likolo ya bato nyonso,
14 to na baguvernere, baoyo ye atinda mpo na kopesa etumbu na bato oyo basalaka mabe, mpe mpo na kokumisa baoyo basalaka malamu.
15 Pamba te yango ezali mokano ya Nzambe, ete na nzela ya kosala malamu, bokoka konkanga minoko ya bato oyo bayebi eloko te mpe bazangi mayele.
16 Bozala bato ya bonsomi, kasi bosalela bonsomi yango te lokola elamba mpo na kobomba mabe na bino; Kasi bozala bawumbu ya Nzambe.
17 Botosaka bato nyonso; bolingaka bandeko nyonso; "bobangaka Nzambe, mpe botosaka mokonzi monene!"
18 Bino bawumbu, botosaka bakonzi na bino na botosi nyonso, kaka te baoyo bazali malamu mpe boboto, kasi baoyo mpe bazali matata.
19 Pamba te, yango ezali malamu soki moto akangi motema na bapasi oyo bazali koyokisa ye kaka pamba, mpo azali kotosa Nzambe.
20 Pamba te lokumu nini bokozwa soki babeti bino mpo na mabe oyo bosalaki mpe bokangi mitema mpo na yango? Kasi soki bonyokwami mpo bozali kosala malamu, mpe bokangi mitema mpo na yango, ya solo, yango ezali likambo moko ya malamu na miso ya Nzambe.
21 Ezali mpo na yango nde Nzambe abengaki bino, pamba te Kristo mpe anyokwamaki mpo na bino, mpe atikelaki bino ndakisa, mpo ete bolanda banzela na ye.
22 "Ye asalaki ata lisumu moko te, mpe monoko na ye elobaki lokuta te."
23 tango bafingaki ye, azongisaki na kofinga te. Tango banyokolaki ye, akanelaki moto moko te; kasi amitikaki na maboko ya Nzambe, ye oyo asambisaka na bosembo nyonso.
24 Amemaki masumu na biso na nzoto na ye, likolo ya ekulusu, mpo ete tokufa na masumu mpe tozala na bomoi mpo na bosembo; bobiki na nzela ya bapota na ye.
25 Pamba te, bozalaki lokola bameme oyo ezalaki kotelengana-telengana, kasi sik'oyo bosili kozonga epai ya Mobateli ya bameme mpe mokengeli ya milimo na bino.
1 PIERE 3
1 Ndenge moko mpe mpo na bino basi, botosaka mibali na bino, mpo soki mibali misusu na kati na bango bandimaka Liloba te, bandima yango na nzela ya ezaleli ya basi na bango, ata soki bateyi bango Liloba te.
2 Pamba te bakomona ete bazali na bomoi ya bopeto mpe ya botosi.
3 Kitoko na bino esengeli te ewuta na biloko oyo emonanaka na miso: lokola, kokanga suki, kolata babizu ya wolo to bilamba ya kitoko.
4 Kasi ebongi malamu ete kitoko na bino ewuta na kati ya mitema: kitoko oyo esilaka te, oyo ya molimo ya boboto mpe ya kimia, oyo ezali na motuya mingi na miso ya Nzambe.
5 Pamba te, kala, basi ya bosantu oyo bazalaki kotiela Nzambe
motema, bazalaki komikomisa kitoko na ndenge wana; bazalaki kotosa mibali na bango,
6 Ndenge Sara azalaki kotosa Abraham mpe abengaki ye mokonzi na ye. Bozali bana na ye ya basi soki bosali makambo oyo ezali sembo mpe bobangi eloko moko te.
7 Bino mibali mpe, tango bozali kovanda na basi na bino, esengeli boyeba ete bazali batu ya bolembu, mpe bopesaka bango botosi, pamba te bango mpe bakozwa elongo na bino, bomoi oyo Nzambe akopesa kati na ngolu na ye. Bosalaka bongo mpo ete eloko moko te ekangisa mabondeli na bino.
8 Mpo na kosukisa, bino nyonso bozala likanisi moko, boyokanaka mawa moko na moko, bolinganaka lokola bandeko, bozala bato malamu, mpe bozala bato ya komikitisa.
9 Bozongisa mabe na mabe te, to kofinga na kofinga; nzokande, bopambolaka, pamba te Nzambe abenga bino mpo na yango, mpo ete bozwa lipamboli.
10 Pamba te, "moto oyo alingi bomoi mpe komona mikolo ya malamu, esengeli abatela lolemo na ye na koloba makambo ya mabe, mpe bambebo na ye na maloba ya lokuta.
11 Esengeli akima mabe mpe asala malamu, esengeli aluka kimia mpe akoba kolanda yango.
12 Pamba te miso ya Nkolo ezali likolo ya bato na sembo mpe matoyi na ye eyokaka mabondeli na bango; kasi elongi ya Nkolo etalaka te baoyo basalaka mabe."
13 Nani akosala bino mabe, soki bozali na posa monene mpo na kosala malamu?
14 Mpe ata soki esengeli ete bomona pasi mpo na likambo oyo ezali sembo, boyeba ete bozali bato ya esengo. "Bobanga bato te, mpe bozala mitema likolo te."
15 Kasi bokumisa Kristo kati na mitema na bino lokola Nkolo. Bozala ya kobongama tango nyonso mpo na kopesa eyano na moto nyonso oyo akotuna bino mpo na kolimbola elikia oyo bozali na yango. Kasi bosala yango na boboto mpe na botosi.
16 Bobatela mitema na bino peto, mpo ete baoyo balobaka mabe mpo na bizaleli na bino ya malamu kati na Kristo, bakoka koyoka soni mpo na kofinga na bango.
17 Pamba te eleki malamu, soki yango ezali mokano ya Nzambe, ete moto amona pasi mpo azali kosala malamu, na esika ete amona pasi mpo azali kosala mabe.
18 Pamba te Kristo akufaki mpo na masumu na biso, mbala moko mpo na libela, ye moto malamu akufaki mpo na bato ya mabe, mpo amema bino epai ya Nzambe. Babomaki ye na nzoto, kasi azalaki na bomoi na nzela ya Molimo.
19 Na nzela ya Molimo yango, akendaki mpe ateyaki milimo oyo ezalaki na boloko,
20 milimo oyo eboyaki kotosa, kala, tango Nzambe azalaki kozela na kokanga motema, tango Nowa azalaki kotonga masuwa. Mpe kati na yango, mwa bato moke kaka, mwambe, nde babikaki na mayi.
21 Mayi wana ezali elembo ya libatisi oyo ezali kobikisa bino sik'oyo. Yango ezali te mpo na kosukola bosoto ya nzoto, kasi mpo na komipesa epai ya Nzambe na motema ya peto. Yango ezali kobikisa bino na nzela ya lisekwa ya Yesu Kristo,
22 ye oyo abuta na Likolo mpe azali na loboko ya mobali ya Nzambe; mpe baanzelu, bakonzi, mpe banguya ya likolo bazali kotosa ye.
1 PIERE 4
1 Yango wana, lokola Kristo amonaki pasi na nzoto na ye, bino mpe bozala na makanisi ya ndenge wana. Pamba te, moto oyo asi'amona pasi na nzoto na ye asi'aboya masumu,
2 mpo ete, kati na tango nyonso oyo atikali na yango awa na mokili, akoka kolanda baposa mabe ya bomoto te, kasi akoka kolanda mokano ya Nzambe.
3 Pamba te, kala bolekisaki tango mingi mpo na kosala makambo oyo bapakano basalaka: komipesa na makambo ya mobulu, na baposa ya mabe, na kolangwa masanga, kolia mpe komela na kolekisa ndelo, mpe na kosambela bikeko.
4 Sik'oyo, bapakano bazali kokamwa mpo na komona ete bozali lisusu te kosangana elongo na bango kati na bomoi ya mobulu ndenge bango basalaka; yango wana bafingaka bino.
5 Kasi bakosamba epai ya Moto oyo asi'amibongisi mpo na kosambisa bato ya bomoi mpe baoyo bakufa.
6 Pamba te, ezali mpo na tina wana nde, Yesu Kristo ateyaki mpe Sango Malamu epai ya baoyo bakufa; mpo sima ya kozwa etumbu lokola oyo bato nyonso bazwaka na banzoto na bango, bazali na bomoi kati na Molimo, ndenge Nzambe mpe azali na bomoi.
7 Suka ya makambo nyonso ekomi pene-pene. Yango wana, bozala na makanisi ya peto mpe bomikengelaka, mpo ete bokoka kobondela.
8 Liboso ya makambo nyonso, bolingana mingi penza moko na moko, "pamba te bolingo ezipaka masumu ebele."
9 Boyambanaka moko na moko, na koyima- yima te.
10 Moto na moto esengeli asalela, likabo oyo azwaki wuta na Nzambe mpo na bolamu ya baninga, lokola kapita malamu ya makabo ndenge na ndenge ya Nzambe.
11 Soki moto azali koloba, asala yango lokola moto azali koloba maloba ya Nzambe. Soki moto azali kosalela baninga, asala yango na makasi oyo Nzambe apesaka, mpo ete kati na makambo nyonso, Nzambe akoka kozwa lokumu na nzela ya Yesu Kristo. Na ye, nkembo mpe nguya mpo na libela na libela. Amen!
12 Balingami, bokamwa te mpo na komekama ya pasi mingi oyo bozali komona, lokola nde likambo moko ya kokamwa eyeli bino.
13 Kasi bosepela mpo bozali kosangana na bapasi ya Kristo, mpo ete bokoka kotonda na esengo tango nkembo na ye ekomonana.
14 Soki bazali kofinga bino mpo na kombo ya Kristo, boyeba ete bozali bato na esengo. Pamba te Molimo ya nkembo mpe ya Nzambe azali likolo na bino.
15 Moto moko te kati na bino amona pasi mpo azali mobomi to moyibi, to moto oyo azali kosala mabe, to mpe lokola moto oyo
akotaka na makambo ya bato;
16 kasi soki azali komona pasi mpo azali "Mokristo", ayoka soni te mpo na yango, kasi akumisa Nzambe mpo na kombo wana.
17 Pamba te, tango ekoki mpo ete kosambisama ebanda: mpe ekobanda na libota ya Nzambe; mpe soki yango ebandi na biso, bongo yango ekosuka ndenge nini mpo na bato oyo bazali koboya kotosa Sango Malamu ya Nzambe?
18 Mpe, "soki moto na sembo akobika na pasi mingi, bongo ekosuka boni na moto mabe mpe na moto ya masumu?"
19 Yango wana, baoyo bazali komona pasi na ndenge mokano ya Nzambe elingi, bamipesa mobimba na maboko ya Mokeli na bango oyo azali sembo, mpe bakoba kosala makambo ya malamu.
1 PIERE 5
1 Nazali kolendisa bampaka oyo bazali kati na bino, ngai oyo nazali mpaka elongo na bango, temwe ya bapasi ya Kristo, mpe oyo akosangana na nkembo oyo ekomonana.
2 Bozala babateli ya bameme oyo Nzambe apesa bino mpo na kobatela. Bokengelaka bango ndenge Nzambe alingi mpo na bino, kasi na kotindika te. Bosala mosala na bino na lokoso ya mbongo te, kasi na posa monene ya kosalela bango.
3 Boluka kolakisa bokonzi na bino te likolo ya bato oyo Nzambe apesa bino mpo na kobatela, kasi bozala ndakisa epai ya bameme.
4 Bongo tango Mokonzi ya babateli ya bameme akomonana, bokozwa ekoti ya lokumu, oyo ya nkembo, oyo ekobungisa kitoko na yango te.
5 Ndenge moko mpe bino bilenge, botosaka baoyo bazali bakolo. Bolata komikitisa moko na moko. Pamba te: "Nzambe atelemelaka bato ya lofundu, kasi apesaka ngolu na ye na bato oyo bamikitisa."
6 Yango wana, bomikitisa na nse ya loboko ya nguya, oyo ya Nzambe, mpo akoka kotombola bino na tango oyo ekoki.
7 Bobwaka epai na ye makambo nyonso oyo etungisaka bino, pamba te ye moto abatelaka bino.
8 Bomibatela mpe bozala ya kobongama. Monguna na bino, zabolo, azali koleka-leka pembeni-pembeni na bino lokola ntambwe oyo azali konguluma mpe azali koluka nani akolia.
9 Botelemela ye mpe bopika pende kati na kondima, mpo boyebi ete bandeko na bino oyo bapalangana kati na mokili bazali mpe kokutana na bapasi ya ndenge moko.
10 Kasi tango bokosilisa komona pasi mpo na mwa tango moke, Nzambe ya ngolu nyonso, oyo abenga bino na nkembo na ye ya seko kati na Kristo, ye moko akokomisa bino bato ya kokoka, akolendisa bino, akopesa bino makasi, mpe akotelemisa bino ngwi.
11 Nguya ezala na ye mpo na libela na libela. Amen!
12 Na lisalisi ya Silas, oyo azali ndeko ya solo, nakomeli bino mokanda oyo na mokuse, mpo na kolendisa bino mpe kolakisa bino ete ngolu oyo bokangami na yango ezali ngolu ya solo ya Nzambe. Bopikama kati na yango.
13 Lingomba oyo ezali na Babilone, oyo Nzambe apona elongo na bino, etindeli bino mbote. Mwana na ngai Marko atindeli bino mpe mbote.
14 Bopesana mbote moko na moko na beze ya bolingo. Kimia ezala na bino nyonso oyo bozali kati na Kristo.
Mapamboli na moto oyo aboyaka kolanda toli ya bato ya mabe,
oyo atelemaka te na nzela ya bato ya masumu, mpe avandaka esika moko te na batioli.
BANZEMBO 1: 1
Mapamboli.com 2018 . Copyright. Un site en Lingala, pour la diffusion et partage de la Bible. Site associatif, sans but lucratif publié par Jupé BONGOLO. Siège : 1 rue Fleutet 74100 Annemasse (France).
MAPAMBOLI. COM


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
2 Ntango 5:1-14
5 Nsukansuka, mosala nyonso oyo Salomo asengelaki kosala mpo na ndako ya Yehova ekómaki na nsuka na yango,+ mpe Salomo abandaki kokɔtisa biloko oyo tata na ye Davidi asantisaki;+ mpe atyaki palata, wolo ná bisaleli nyonso na bisika ya kobomba biloko ya motuya ya ndako ya Nzambe ya solo.+2 Ezali na ntango yango nde Salomo ayanganisaki mikóló ya Yisraele+ ná bankumu nyonso ya mabota,+ bankumu ya bandako ya batata+ ya bana ya Yisraele, na Yerusaleme mpo na komatisa+ sanduku+ ya kondimana ya Yehova uta na Sité ya Davidi,+ elingi koloba Siona.+3 Na yango, mibali nyonso ya Yisraele bayanganaki epai ya mokonzi, na fɛti, oyo ya sanza ya nsambo.+4 Bongo mikóló nyonso ya Yisraele bayaki,+ mpe Balevi babandaki komema Sanduku.+5 Mpe bayaki, wana bazali komatisa Sanduku+ ná hema ya kokutana+ ná bisaleli nyonso mosantu+ oyo ezalaki na kati ya hema yango. Banganga-nzambe Balevi bamatisaki yango.+6 Mpe Mokonzi Salomo ná liyangani mobimba ya Bayisraele oyo bayaki koyangana ndenge bayokanaki na ye liboso ya Sanduku, bazali kopesa mbeka+ ya bampate ná bangɔmbɛ oyo ekokaki koyebana motángo te to kotángama te, mpo elekaki ebele.7 Bongo banganga-nzambe bakɔtisaki sanduku ya kondimana ya Yehova na esika na yango, na shambrɛ ya kati mpenza+ ya ndako, na Esika Oyo Eleki Bosantu,+ na nse ya mapapu ya bakeruba.+8 Na yango, bakeruba yango esembolaki ntango nyonso mapapu na yango likoló ya esika ya Sanduku, bongo bakeruba yango ezipaki Sanduku ná banzete ya komema yango,+ na likoló.+9 Kasi banzete yango ezalaki milai, bongo nsɔngɛ ya banzete yango ezalaki komonana na Esika Mosantu liboso ya shambrɛ ya kati mpenza, kasi ezalaki komonana na libándá te, mpe ezali kuna tii na mokolo ya lelo.+10 Eloko moko te ezalaki na kati ya Sanduku, longola kaka bitanda mibale+ oyo Moize apesaki na Horebe,+ ntango Yehova asalaki kondimana+ ná bana ya Yisraele wana bazalaki kobima na Ezipito.+11 Mpe esalemaki boye: ntango banganga-nzambe babimaki na esika mosantu (mpo banganga-nzambe nyonso oyo bamonanaki, bango bamisantisaki+—ntina ya kolanda bituluku ezalaki te);+12 mpe Balevi+ oyo bazalaki bayembi na bango nyonso, elingi koloba, ya Asafe,+ ya Hemane,+ ya Yedutune+ mpe ya bana na bango mpe ya bandeko na bango oyo balati elamba ya kitoko, ná basɛmbalɛ,+ bibɛtɛlo ya bansinga+ ná banzɛnzɛ,+ batɛlɛmaki na ɛsti ya etumbelo mpe elongo na bango, banganga-nzambe nkama moko na ntuku mibale (120), bazalaki kobɛta kelelo;+13 mpe esalemaki boye: ntango kaka babɛti-kelelo ná bayembi bayembaki na bomoko lokola moto moko+ mpo na kosanzola mpe kopesa Yehova matɔndi, mpe ntango kaka batombolaki mongongo na bakelelo mpe na basɛmbalɛ mpe na bibɛtɛlo ya nzembo+ mpe na kosanzoláká+ Yehova, “mpo azali malamu,+ mpo motema boboto+ na ye ezali seko na seko,” ndako yango etondaki na lipata,+ ɛɛ, ndako ya Yehova,+14 mpe banganga-nzambe bakokaki te kotɛlɛma mpo na kosala mosala mpo na lipata yango;+ mpamba te nkembo+ ya Yehova etondaki na ndako ya Nzambe ya solo.


text:
Nani azali kokamba basaleli ya Nzambe lelo oyo?
“Bókanisaka baoyo bazali kokamba bino.”
NZEMBO: 125, 43
1, 2. Ntango Yesu amataki likoló, mbala mosusu bantoma bazalaki komituna nini?
BANTOMA ya Yesu batɛlɛmaki na Ngomba ya Olive mpe bazalaki kotala ndenge Nkolo mpe moninga na bango Yesu azalaki komata likoló, mpe lipata moko ezipaki ye. (Misala 1:9, 10) Na boumeli ya mbula soki mibale, Yesu ateyaki bango, alendisaki bango, mpe akambaki bango. Kasi sikoyo, atiki bango. Bakosala nini?
2 Liboso ete Yesu amata likoló, ayebisaki bayekoli na ye: “Bokozala batatoli na ngai na Yerusaleme mpe na Yudea mobimba mpe na Samaria mpe tii na esika eleki mpenza mosika na mabele.” (Misala 1:8) Ndenge nini bakokaki kosala mosala yango? Yesu alakaki bango ete elimo santu ya Nzambe ekosalisa bango. (Misala 1:5) Kasi, nani akokamba bango mpe akotambwisa mosala ya kosakola na mokili mobimba? Bantoma bayebaki ete na ntango ya kala, Yehova asalelaki bato mpo na kokamba Bayisraele. Yango wana, mbala mosusu bazalaki komituna soki sikoyo Yehova akopona mokambi ya sika.
3. (a) Ntango Yesu amataki likoló, mwa moke na nsima, ekateli nini ya ntina mingi bantoma ya sembo bazwaki? (b) Tokoyanola na mituna nini na lisolo oyo?
3 Ntango Yesu amataki likoló, mwa moke nsima, bayekoli na ye batalelaki Makomami, babondelaki Nzambe asalisa bango, mpe baponaki Matiasi mpo azala ntoma ya 12 na esika ya Yudasi Mokeriota. (Misala 1:15-26) Mpo na nini liponi yango ezalaki na ntina mingi mpo na bango mpe mpo na Yehova? Bayekoli bamonaki ete esengelaki bantoma bázala 12. * Yesu aponaki bantoma mpe apesaki bango formasyo mpo na mokumba moko ya ntina mingi na kati ya basaleli ya Nzambe. Mokumba yango ezalaki nini, mpe ndenge nini Yehova mpe Yesu babongisaki bango mpo na yango? Ebongiseli nini ekokani na yango lelo oyo? Mpe ndenge nini tokoki ‘kokanisa baoyo bazali kokamba biso,’ mingimingi “moombo ya sembo mpe ya mayele”?
YESU ATAMBWISAKA LISANGANI YA MIKÓLÓ-BAKAMBI
4. Mokumba nini bantoma mpe bankulutu mosusu na Yerusaleme bazalaki na yango?
4 Bantoma babandaki kokamba lisangá ya bokristo na Pantekote ya mobu 33. Biblia elobi ete “Petro atɛlɛmaki elongo na bantoma zomi na moko” mpe ateyaki ebele ya bato mateya ya solo oyo epesaka bomoi. (Misala 2:14, 15) Mingi kati na bato yango bakómaki bakristo. Na nsima, bakristo yango ya sika “bakobaki komipesa na mateya ya bantoma.” (Misala 2:42) Bantoma bazalaki na mokumba ya kopona ndenge ya kosalela mbongo ya lisangá. (Misala 4:34, 35) Bazalaki mpe koteya basaleli ya Nzambe, kobondela mpo na bango, mpe koloba: “Biso tokomipesa na mabondeli mpe na mosala ya liloba.” (Misala 6:4) Longola yango, bazalaki kotinda bakristo oyo bameseni na mosala ya kosakola bákende kosakola na bateritware ya sika. (Misala 8:14, 15) Na nsima, bakristo mosusu oyo batyami mafuta na elimo basanganaki na bantoma mpo na kokamba lisangá. Basalaki lisangani ya mikóló-bakambi, oyo ezalaki kotambwisa masangá nyonso.
5, 6. (a) Ndenge nini elimo santu epesaki lisangani ya mikóló-bakambi nguya? (Talá elilingi ya ebandeli.) (b) Ndenge nini baanzelu basalisaki lisangani ya mikóló-bakambi? (c) Ndenge nini Liloba ya Nzambe etambwisaki lisangani ya mikóló-bakambi?
5 Bakristo ya siɛklɛ ya liboso bayebaki ete Yehova azalaki kotambwisa lisangani ya mikóló-bakambi na nzela ya Yesu. Ndenge nini bayebaki yango? Ya liboso, elimo santu epesaki lisangani ya mikóló-bakambi nguya. (Yoane 16:13) Bakristo nyonso oyo batyamaki mafuta na elimo bazwaki elimo santu, kasi elimo yango epesaki mingimingi bantoma mpe bankulutu na Yerusaleme nguya ya kokokisa mokumba na bango ya bakɛngɛli. Na ndakisa, na mobu 49, elimo santu etambwisaki lisangani ya mikóló-bakambi ezwa ekateli na likambo ya kokatama ngenga. Masangá elandaki ekateli yango. Yango wana, “masangá ekobaki mpenza kokóma makasi na kondima mpe bato bazalaki kobakisama mokolo na mokolo.” (Misala 16:4, 5) Na nzela ya mokanda oyo etindamaki na masangá na likambo ya kokatama ngenga, tokoki komona ete lisangani ya mikóló-bakambi ezalaki na elimo ya Nzambe mpe bandeko ya lisangani yango bamonisaki bizaleli lokola bolingo mpe kondima.
6 Ya mibale, baanzelu basalisaki lisangani ya mikóló-bakambi. Na ndakisa, anzelu moko ayebisaki Korneyi akende koluka ntoma Petro. Ntango Petro ateyaki Korneyi ná bato ya libota na ye, bazwaki elimo santu, atako bakatamaki ngenga te. Na ndenge yango, Korneyi azalaki moto ya liboso ya ekólo mosusu oyo akatamaki ngenga te oyo akómaki mokristo. Ntango bantoma mpe bandeko mosusu bayokaki likambo yango, bandimaki litambwisi ya Nzambe mpe bayambaki bato ya bikólo mosusu na lisangá ya bokristo. (Misala 11:13-18) Likambo yango esalisi biso tómona ete baanzelu bazalaki mpenza kosunga mosala ya kosakola oyo lisangani ya mikóló-bakambi ezalaki kotambwisa. (Misala 5:19, 20) Ya misato, Liloba ya Nzambe ezalaki kotambwisa lisangani ya mikóló-bakambi. Mibali yango bazalaki kosalela Makomami mpo na kozwa bikateli ya ntina mingi oyo etali bindimeli ya bakristo mpe mpo na kokamba masangá.
7. Mpo na nini tokoki koloba ete Yesu azalaki kokamba bakristo ya liboso?
7 Atako lisangani ya mikóló-bakambi ezalaki na bokonzi ya kotambwisa masangá, bandeko oyo bazalaki na lisangani yango bayebaki ete Yesu Kristo nde azalaki Mokambi na bango. Ndenge nini toyebi yango? Ntoma Paulo alobaki ete Kristo nde aponaki “bamosusu bázala bantoma.” Alobaki mpe ete Kristo azalaki “motó,” to Mokambi ya lisangá. (Baefese 4:11, 15) Mpe na esika ya kobengama na nkombo ya ntoma moko boye, ‘bayekoli babengamaki bakristo na litambwisi ya Nzambe.’ (Misala 11:26) Ntoma Paulo ayebaki ete ezalaki na ntina mingi kolanda mateya ya Biblia oyo bantoma mpe mibali mosusu oyo bazalaki kokamba bazalaki koteya. Atako bongo, alobaki: “Kasi nalingi bóyeba ete mokonzi ya mobali nyonso ezali Kristo.” Maloba wana etalelaki mpe ndeko mokomoko ya lisangani ya mikolo-bakambi. Na nsima, ntoma Paulo abakisaki: “Mokonzi ya Kristo ezali Nzambe.” (1 Bakorinti 11:2, 3) Ezali polele ete Yehova atyaki Mwana na ye, Kristo Yesu, mpo akamba lisangá.
“OYO EZALI MOSALA YA MOTO TE”
8, 9. Mokumba nini ya ntina mingi ndeko Russell azalaki na yango?
8 Kobanda na 1870, ndeko Charles Taze Russell ná baninga na ye mosusu babandaki kosambela Nzambe na ndenge oyo Biblia esɛngi mpe kosalisa basusu básala mpe bongo. Yango elimbolaki mpe kosalisa bato oyo balobaka minɔkɔ ndenge na ndenge. Yango wana, basalaki la Société (Zion’s Watch Tower Tract Society) mpe bakomisaki yango na mikanda ya Leta na 1884, mpe ndeko Russell akómaki prezida na yango. * Ndeko Russell ayekolaki Biblia malamumalamu mpe abangaki te koyebisa basusu ete mateya ya mangomba, na ndakisa liteya ya Bosato mpe liteya oyo elobaka ete molimo ekufaka te, euti na Biblia te. Ayekolaki ete kozonga ya Kristo ekomonana na miso te mpe ete “bantango oyo etyamá ya bikólo” esengelaki kosuka na 1914. (Luka 21:24) Ndeko Russell asalelaki ntango na ye, makasi na ye, mpe mbongo na ye mpo na koteya basusu mateya wana ya solo. Ezali polele ete Yehova mpe Yesu basalelaki ndeko Russell mpo na kokamba basusu na eleko wana ya ntina mingi na lisolo ya bato.
9 Ndeko Russell alingaki te ete bato bápesa ye lokumu ya ndenge mosusu. Na 1896, akomaki ete ye ná bandeko mosusu oyo bazalaki kotambwisa mosala balingaki te ete bápesa bango lokumu ya ndenge mosusu. Balingaki te ete bápesa bango batitre ya lokumu, mpe balingaki te ete etuluku moko ebengama na nkombo na bango. Na nsima, alobaki boye: “Oyo ezali mosala ya moto te.”
10. (a) Ntango nini Yesu atyaki “moombo ya sembo mpe ya mayele”? (b) Lobelá makambo oyo emonisaki polele ete Lisangani ya Mikóló-Bakambi ekeseni na la Société Watch Tower.
10 Na 1919, mbula misato nsima ya liwa ya ndeko Russell, Yesu atyaki “moombo ya sembo mpe ya mayele.” Mpo na mokano nini? Mpo na kopesa bayekoli na ye “bilei na bango na ntango oyo ebongi.” (Matai 24:45) Ata na bambula wana ya ebandeli, mwa etuluku moke ya bandeko oyo batyami mafuta na elimo oyo bazalaki na biro monene na Brooklyn, New York, bazalaki kopesa bayekoli ya Yesu bilei ya elimo. Maloba “lisangani ya mikóló-bakambi” ebandaki kobima na mikanda na biso nsima ya 1940. Na ntango wana, lisangani ya mikóló-bakambi ekesanaki mingi te na bakambi ya la Société (Watch Tower Bible and Tract Society). Kasi na 1971, emonisamaki polele ete Lisangani ya Mikóló-Bakambi ekeseni na la Societé Watch Tower, oyo ezalaki kotalela kaka makambo etali mibeko. Kobanda na mbula wana, bandeko oyo batyami mafuta na elimo bakokaki kokɔta na Lisangani ya Mikóló-Bakambi kozanga ete bázala liboso bakambi (administrateurs) ya la Société. Na bambula euti koleka, bandeko mosusu oyo bazali na kati ya “bampate mosusu” bakómaki bakambi ya la Société mpe ya bibongiseli mosusu oyo esalemi na kolanda mibeko ya Leta, oyo basaleli ya Nzambe basalelaka. Yango esali ete Lisangani ya Mikóló-Bakambi emipesa mobimba na mateya ya Biblia mpe malako. (Yoane 10:16; Misala 6:4) Linɔ́ngi ya Mosɛnzɛli ya 15/07/2013 elimbolaki ete “moombo ya sembo mpe ya mayele” ezali mwa etuluku moke ya bandeko mibali oyo batyami mafuta na elimo, oyo basali Lisangani ya Mikóló-Bakambi.
11. Ndenge nini Lisangani ya Mikóló-Bakambi ezwaka bikateli?
11 Lisangani ya Mikóló-Bakambi ezwaka bikateli lokola lisangá ntango bandeko oyo bazali na lisangani yango basalaka likita na bango pɔsɔ na pɔsɔ. Likita yango esalisaka bango básololaka mingi mpe bákoba kozala na bomoko. (Masese 20:18) Ndeko moko te ya Lisangani ya Mikóló-Bakambi aleki basusu; yango wana, mbula na mbula, baponaka moko na bango mpo atambwisa likita yango. (1 Petro 5:1) Ezali mpe bongo mpo na komite mokomoko na bakomite motoba ya Lisangani ya Mikóló-Bakambi. Ndeko moko te ya Lisangani ya Mikóló-Bakambi amonaka ete azali mokambi ya bandeko mosusu. Mokomoko na bango azali mpe mosali ya ndako, azwaka bilei ya elimo oyo moombo ya sembo apesaka mpe alandaka litambwisi ya moombo yango.
“NANI AZALI MPENZA MOOMBO YA SEMBO MPE YA MAYELE?”
12. Mituna nini tokoyanola na baparagrafe oyo elandi?
12 Nzambe alobaka te na Lisangani ya Mikóló-Bakambi na ndenge ya likamwisi, mpe basangani na yango bazali kaka bato ya kozanga kokoka. Bakoki kosala mabunga ntango bazali kolimbola Biblia to kotambwisa ebongiseli ya Nzambe. Na ndakisa, Index des publications Watch Tower ezali na masolo “Kolimbola bindimeli na biso,” oyo ezali na liste ya bingɛngiseli oyo ebimaki na mateya ya Biblia banda 1870. Yesu ayebisaki biso te ete moombo ya sembo akopesa biso bilei ya elimo oyo ezali ya kokoka. Na yango, ndenge nini tokoki koyanola na motuna oyo ya Yesu: “Nani azali mpenza moombo ya sembo mpe ya mayele?” (Matai 24:45) Nini emonisi ete Lisangani ya Mikóló-Bakambi ezali moombo ya sembo? Tótalela makambo misato oyo esalisaki mpe lisangani ya mikóló-bakambi na ntango ya bantoma.
13. Ndenge nini elimo santu esalisaka Lisangani ya Mikóló-Bakambi?
13 Elimo santu esalisaka Lisangani ya Mikóló-Bakambi. Elimo santu esalisaki Lisangani ya Mikóló-Bakambi ekanga ntina ya mateya ya Biblia oyo liboso elimbolamaki malamu te. Na ndakisa, tótalela liste ya mateya oyo esembolamaki, oyo touti kolobela. Moto moko te akokaki kokanga ntina ya “makambo [wana ya] mozindo ya Nzambe” mpe kolimbola yango na ndenge na ye moko! (Tángá 1 Bakorinti 2:10.) Lisangani ya Mikóló-Bakambi eyokaka lokola ntoma Paulo, oyo akomaki: “Tozali mpe kolobela makambo yango, na maloba oyo eteyami na bwanya ya bato te, kasi na oyo eteyami na elimo.” (1 Bakorinti 2:13) Nsima ya bankama ya bambula ya mateya ya lokuta mpe kozanga litambwisi ya polele, mpo na nini boyebi ya Biblia ekómi mingi boye banda 1919? Ezali mpo ete Nzambe asalisi na nzela ya elimo santu na ye!
14. Na kotalela Emoniseli 14:6, 7, ndenge nini baanzelu basalisaka Lisangani ya Mikóló-Bakambi mpe basaleli ya Nzambe lelo oyo?
14 Banzelu basalisaka Lisangani ya Mikóló-Bakambi. Lisangani ya Mikóló-Bakambi ezali na mokumba monene ya kokamba basakoli koleka milio 8 na mosala ya kosakola na mokili mobimba. Mpo na nini mosala yango ezali kobota mbuma mingi? Moko ya bantina ezali lisalisi ya banzelu. (Tángá Emoniseli 14:6, 7.) Mbala mingi, banzelu bakambaki basakoli epai ya moto moko oyo autaki kosilisa kobondela Nzambe mpo asalisa ye! * Mosala ya kosakola mpe ya koteya ezali kokoba kokola ata na bisika oyo botɛmɛli ezali makasi. Makambo wana ezali mpe kosalema mpo na lisalisi ya baanzelu.
15. Ndenge nini Lisangani ya Mikóló-Bakambi ekeseni na bakonzi ya mangomba ya bokristo? Pesá ndakisa.
15 Liloba ya Nzambe etambwisaka Lisangani ya Mikóló-Bakambi. (Tángá Yoane 17:17.) Tótala likambo oyo esalemaki na 1973. Linɔ́ngi ya Mosɛnzɛli ya 01/06/1973 etunaki soki “moto oyo atiki naino komɛla makaya te abongi kozwa batisimo.” Eyano oyo Linɔ́ngi ya Mosɛnzɛli yango epesaki na motuna wana, oyo eutaki na mitinda ya Biblia, ezalaki: “Te”! Linɔ́ngi ya Mosɛnzɛli yango ezongelaki bavɛrsɛ mingi ya Biblia mpe elimbolaki mpo na nini moto oyo alingi kotika komɛla makaya te asengeli kolongolama na lisangá. (1 Bakorinti 5:7; 2 Bakorinti 7:1) Elobaki ete etinda wana ya polele euti epai ya bato te, kasi euti “epai ya Nzambe, oyo alobaka na nzela ya Liloba na ye oyo ekomami.” Lingomba mosusu te endimaki kokangama makasi na makambo oyo Liloba ya Nzambe elobi, ata soki kosala bongo ekoki kozala mpasi mpo na bandimi na yango mosusu. Buku moko oyo ebimaki kala mingi te elobeli mangomba na États-Unis, elobi: “Mbala na mbala, bakonzi ya mangomba babongolaki mateya na bango mpo eyokana na bindimeli mpe makanisi ya bato, mpo bandimi mpe bato mingi bátika te kosunga bango.” Kasi Lisangani ya Mikóló-Bakambi etambwisamaka te na makambo oyo bato mingi balingaka. Bandeko oyo bazali na lisangani yango batambwisamaka nde na Liloba ya Nzambe, oyo emonisi polele ete Yehova nde azali mpenza kokamba basaleli na ye lelo oyo.
“BÓKANISAKA BAOYO BAZALI KOKAMBA BINO”
16. Wapi lolenge moko ya kokanisa Lisangani ya Mikóló-Bakambi?
16 Tángá Baebre 13:7. Biblia elobi ete ‘tókanisaka baoyo bazali kokamba biso.’ Lolenge moko oyo tokoki kosala yango ezali ya kobondelaka mpo na bandeko ya Lisangani ya Mikóló-Bakambi. (Baefese 6:18) Bazali na mikumba mingi, na ndakisa kobongisa bilei ya elimo, kotambwisa mosala ya kosakola na mokili mobimba, mpe kolandela ndenge ya kosalela makabo ya ebongiseli ya Yehova. Na yango, tosengeli kobondelaka mpo na bango mbala na mbala.
17, 18. (a) Ndenge nini tolandaka litambwisi ya Lisangani ya Mikóló-Bakambi? (b) Ndenge nini na nzela ya mosala na biso ya kosakola topesaka Lisangani ya Mikóló-Bakambi mpe Yesu mabɔkɔ?
17 Tokoki mpe kokanisa Lisangani ya Mikóló-Bakambi soki tozali kolanda malako mpe litambwisi na yango. Lisangani ya Mikóló-Bakambi ekambaka biso na nzela ya mikanda, makita, mayangani ya mike mpe ya minene. Etyaka mpe bakɛngɛli ya zongazonga, oyo na ngala na bango batyaka bankulutu na masangá. Ntango bakɛngɛli ya zongazonga mpe bankulutu balandaka na likebi malako oyo bazwaka, bamonisaka ete bazali kokanisa Lisangani ya Mikóló-Bakambi. Mpe biso nyonso tomonisaka ete totosaka Mokambi na biso, Yesu, na ndenge totosaka bato oyo azali kosalela lelo oyo.
18 Lolenge mosusu oyo tokoki kokanisa Lisangani ya Mikóló-Bakambi ezali ya kosala nyonso oyo tokoki na mosala ya kosakola. Baebre 13:7 elendisi bakristo bámekola kondima ya baoyo bazali kokamba. Bandeko ya Lisangani ya Mikóló-Bakambi bamonisaka kondima makasi na ndenge basakolaka na molende mpe basalaka nyonso mpo mosala ya kosakola nsango malamu ekende liboso. Tozali kopesa bandeko yango mabɔkɔ na mosala wana ya ntina mingi? Soki tozali kosala bongo, tokosepela ntango tokoyoka Yesu azali koyebisa biso: “Ntango nyonso oyo bosalelaki yango moko ya bato oyo baleki mike na kati ya bandeko na ngai oyo, bosalelaki ngai.”
19. Mpo na nini ozali na ekateli ya kolanda Mokambi na biso, Yesu?
19 Ntango Yesu azongaki na likoló, asundolaki bayekoli na ye te. (Matai 28:20) Ayebaki ete elimo santu, baanzelu, mpe Liloba ya Nzambe esalisaki ye atambwisa makambo ntango azalaki awa na mabele. Lelo oyo, asalisaka moombo ya sembo kaka ndenge wana. Lisangani ya Mikóló-Bakambi ezali kokoba “kolanda Mwana-Mpate,” Yesu, “epai nyonso oyo azali kokende.” (Emoniseli 14:4) Na yango, ntango tolandaka litambwisi ya Lisangani ya Mikóló-Bakambi, tolandaka nde Yesu, Mokambi na biso. Mosika te, akokamba biso tii na bomoi ya seko. (Emoniseli 7:14-17) Mokambi moko te awa na mabele akoki kopesa elaka wana!
^ par. 3 Emonani ete Yehova alingaki ete bantoma bázala 12, mpo bázala “mabanga zomi na mibale ya moboko” ya Yerusaleme ya sika na mikolo ezali koya. (Emoniseli 21:14) Yango wana, ezalaki na ntina te kotya ntoma moko na esika ya mosusu ntango bantoma ya sembo bazalaki kokufa na nsima.
^ par. 8 Kobanda na 1955, ebongiseli yango eyebani na nkombo ya Watch Tower Bible and Tract Society of Pennsylvania.
^ par. 14 Talá buku ‘Tópesa litatoli malamumalamu’ mpo na Bokonzi ya Nzambe nkasa 58-59.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
1 Samwele 9:1-27
9 Bongo ezalaki na mobali moko ya Benyamina, nkombo na ye Kishe,+ mwana ya Abiele, mwana ya Zerore, mwana ya Bekorate, mwana ya Afia, Mobenyamina,+ mobali moko ya bomɛngo mingi mpe moto monene.+2 Mpe azalaki na mwana mobali moko, nkombo na ye Saulo,+ azalaki elenge mpe kitoko, mpe mobali moko te na bana ya Yisraele alekaki ye na kitoko; banda na mapeka tii likoló, alekaki bato nyonso na molai.+3 Bongo bampunda-basi+ ya Kishe, tata ya Saulo, ebungaki. Na yango, Kishe alobaki na mwana na ye Saulo ete: “Nabondeli yo, zwá moko ya basaleli mpe tɛlɛmá, kende elongo na ye koluka bampunda yango.”4 Mpe alekaki na etúká ya ngombangomba ya Efraime+ mpe, na nsima, alekaki na mokili ya Shalisha,+ kasi bamonaki yango te. Mpe balekaki lisusu na mokili ya Shaalime, kasi ezalaki kuna te. Mpe alekaki na mokili ya Babenyamina, kasi bamonaki yango te.5 Bakómaki na mokili ya Zufe; bongo Saulo alobaki na mosaleli oyo azalaki na ye ete: “Yaká tózonga, noki tata na ngai atika kokanisa bampunda mpe amitungisa nde mpo na biso.”+6 Kasi ye alobaki na ye boye: “Nabondeli yo, talá! Moto moko ya Nzambe+ azali na engumba oyo, mpe bapesaka moto yango lokumu. Makambo nyonso oyo alobaka ezangaka te kokokisama.+ Tiká tókende kuna sikoyo. Mbala mosusu akoki koyebisa biso nzela na biso, esika tosengeli kokende.”7 Na yango, Saulo alobaki na mosaleli na ye boye: “Bongo soki tokei, tokopesa moto yango eloko nini?+ Mpamba te mampa esili na bisika na biso ya kotyela biloko, mpe likabo+ ya kopesa moto wana ya Nzambe ya solo ezali te. Tozali na nini?”8 Bongo mosaleli yango apesaki lisusu Saulo eyano mpe alobaki ete: “Talá! Na lobɔkɔ na ngai, nazali na shekele+ moko ya palata kabolá na minei, mpe nakopesa yango moto ya Nzambe ya solo, mpe akoyebisa biso nzela na biso.”9 (Na ntango ya kala na Yisraele, talá ndenge moto azalaki koloba ntango azali kokende koluka Nzambe: “Bóya tókende epai ya momoni-makambo.”+ Mpamba te na ntango ya kala, bazalaki kobenga mosakoli ya lelo momoni-makambo.)10 Bongo Saulo alobaki na mosaleli na ye ete: “Liloba na yo ezali malamu.+ Yaká tókende.” Mpe basimbaki nzela, bakei na engumba yango, esika moto yango ya Nzambe ya solo azalaki.11 Ntango bazalaki komata esika oyo emati tii na engumba yango, bakutanaki na bana basi bazali kobima mpo na kotoka mai.+ Na yango, batunaki bango ete: “Momoni-makambo+ azali na esika oyo?”12 Bongo bapesaki bango eyano mpe balobaki boye: “Azali. Talá! Azali liboso na yo. Sikoyo salá noki, mpamba te ayei lelo na engumba, mpo lelo, mbeka+ ekopesama mpo na bato na esika oyo etombwaná.+13 Ntango kaka bokokɔta na engumba, mbala moko bokokuta ye liboso amata kolya na esika oyo etombwaná; mpamba te bato bakolya te kino akoya, mpo ye nde apambolaka mbeka.+ Kaka nsima na yango nde bato oyo babyangami bakolya. Bongo sikoyo, bómata, mpo bokomona ye kaka sikoyo.”14 Na yango, bamataki na engumba. Ntango bazali koya na katikati ya engumba, talá, Samwele azali kobima kokutana na bango mpo na kokende na esika oyo etombwaná.15 Nzokande mokolo oyo ezalaki liboso Saulo aya, Yehova ayebisaki Samwele na litoi+ ete:16 “Lobi, pene na ngonga oyo, nakotindela yo mobali moko oyo akouta na mokili ya Benyamina,+ mpe osengeli kotya ye mafuta+ akóma mokambi ya bato na ngai Yisraele; mpe akobikisa bato na ngai na lobɔkɔ ya Bafilistia,+ mpamba te namoni mpasi ya bato na ngai, mpo koganga na bango ekómeli ngai.”+17 Mpe Samwele amonaki Saulo, mpe Yehova alobaki na ye ete: “Talá mobali oyo nayebisaki yo ete: ‘Oyo nde moto oyo akopekisa bato na ngai kokatisa ndelo.’”+18 Bongo Saulo apusanaki pene na Samwele na katikati ya porte mpe alobaki boye: “Nabondeli yo, yebisá ngai: Wapi ndako ya momoni-makambo?”19 Bongo Samwele apesaki ye eyano mpe alobaki ete: “Ngai nde momoni-makambo. Matá liboso na ngai na esika oyo etombwaná, mpe bosengeli kolya na ngai lelo,+ mpe nakotika bino bókende na ntɔngɔ, mpe nakoyebisa yo nyonso oyo ezali na motema na yo.+20 Mpo na bampunda oyo ebungaki epai na yo eleki mikolo misato,+ kotya motema+ wana te, mpamba te emonani. Bongo biloko nyonso ya kitoko ya Yisraele ezali ya nani?+ Ezali nde ya yo mpe ya ndako mobimba ya tata na yo te?”21 Na yango, Saulo ayanolaki mpe alobaki boye: “Ngai nazali moto ya Benyamina, ya etuluka oyo eleki moke+ na bituluka ya Yisraele,+ mpe libota na ngai ezangi mpenza ntina na mabota ya etuluka ya Benyamina, boye te?+ Bongo mpo na nini olobi na ngai likambo ya boye?”+22 Bongo Samwele azwaki Saulo mpe mosaleli na ye mpe amemaki bango na esika ya kolya mpe apesaki bango esika ya liboso+ kati na bato oyo babyangamaki; mpe bazalaki bato soki ntuku misato (30).23 Na nsima, Samwele alobaki na molambi ete: “Pesá eteni oyo napesaki yo, eteni oyo nayebisaki yo ete: ‘Tyá yango pembeni na yo.’”24 Na yango, molambi alongolaki lokolo mpe biloko oyo ezalaki likoló na yango, mpe atyaki yango liboso ya Saulo. Mpe alobaki lisusu boye: “Talá oyo ebombamaki. Tyá yango liboso na yo. Lyá, mpamba te babombelaki yo yango mpo na ntango oyo, mpo olya yango elongo na bato oyo babyangami.” Bongo Saulo alyaki elongo na Samwele na mokolo yango.25 Nsima na yango, balongwaki na esika oyo etombwaná+ mpe bakitaki na engumba, mpe akobaki kosolola na Saulo na likoló ya ndako.+26 Na nsima, balamukaki ntɔngɔntɔngɔ, mpe esalemaki boye: ntango kaka ntɔngɔ ebandaki kotana, Samwele abengaki Saulo na likoló ya ndako, alobi: “Tɛlɛmá, natika yo okende.” Na yango, Saulo atɛlɛmaki mpe bango nyonso mibale, ye ná Samwele, babimaki libándá.27 Ntango bazalaki kokita pembenipembeni ya engumba, Samwele alobaki na Saulo boye: “Yebisá mosaleli+ aleka liboso na biso”—bongo ye alekaki—“mpe yo sikoyo, tɛlɛmá mpo nayebisa yo liloba ya Nzambe.”


text:
Depression ǒ sima ya bokási
Depression ǒ sima ya bokási ezalí bokono ya likanisi lia somo ye ekoki kozala na sima ya bokasi, ye e pesi moto pota ya monene to bokaneli. Bobunisi ya makasi, likama ya mokili to ya moto, to etumba, ekoki kopesa moto PTSD.
Elembo[kokoma | kobɔngisa mosólo]
Bato oyo bazalí na depression ǒ sima ya bokási bazali kobanga mikolo minso mpe ba kokundela bokasi o motema mpé bakoki kolinga libota na baninga na bango te. Bakoki kolala malamu te, mpe bazali kolenga mikolo minso.
Bobokoli[kokoma | kobɔngisa mosólo]
Bobokoli ya malamu mpo na depression ǒ sima ya bokási ezali, mpé bato ba kosala bobokoli ya sika, mpé oyo eleki na elengi. Ekosalisa bato oyo bazalí na depression ǒ sima ya bokási bomoi ya malamu mpé esengo. Soki o kopangana mpo na bokolongono na mutu na yo, to bokolongono na libota na yo, senga doktolo na yo, a kolakisa yo bilo ya bokolongono ya mutu.


text:
Mokapo 6
Bato bayambola babatisami mpe bayingisami—Bandimi ba Eklezia baye bayamboli balimbisami—Makita makambemi na nguya ya Molimo Mosantu. Penepene na 401–421 ya Mobu mwa Mokonzi.
1 Mpe sikawa nalobi etali libatisi. Tala, bankulutu, banganga, mpe balakisi babatisamaki; mpe babatisamaki te longola se soko bamemeki mbuma elakisi ete balongobani na yango.
2 Mpe bayambaki moko te epai ya libatisi longola se soko bayaki na motema moko mobukana mpe molimo moko mwa mawa, mpe batatolaki epai ya eklezia ete solo bayamboli masumu ma bango manso.
3 Mpe moko te ayambamaki epai ya libatisi longola se soko bakamataki likolo lya bango nkombo ya Klisto, mpe kozalaka na mokano moko mpo ya kosalela ye kina o nsuka.
4 Mpe esilaka bango koyambama epai ya libatisi, mpe basimbamaki mpe bakomisamaki sembesembe na nguya ya Molimo Mosantu, batangemaki o ntei ya bato ba eklezia ya Klisto; mpe nkombo ya bango ikamatamaki, ete bakoka kokundolama mpe koleisama na liloba lilamu lya Nzambe, mpo ya kobatela bango o nzela alima, mpo ya kobatela bango ntango inso na bokebi mpo ya losambo, koyekemeke bobele likolo lya matomba ma Klisto, oyo azali mobandisi mpe mosukisi wa bondimi bwa bango.
5 Mpe eklezia esanganaki elongo mbala na mbala, mpo ya kokila mpe mpo ya kosambela, mpe koloba elongo bango na bango etali bolamu bwa bozo bwa bango.
6 Mpe basanganaki mbala na mbala mpo ya kolia limpa mpe vino, o bokundoli bwa Nkolo Yesu.
7 Mpe bazalaki sikisiki mpo ya kokeba ete ezala te bobe o ntei ya bango; mpe oyo azwamaki kosalaka bobe, banzeneneke basato ba eklezia basambisaki ye liboso lya bankulutu, mpe soko bayambolaki te, mpe batubelaki te, nkombo ya bango elongolamaki, mpe batangemaki lisusu te o ntei ya bato ba Klisto.
8 Kasi lokola mbala na mbala bayambolaki mpe balukaki bolimbisi, na mokano mwa solo, balimbisamaki.
9 Mpe makita ma bango makambemaki na eklezia nsima ya lolenge la bosali bwa Molimo, mpe na nguya ya Molimo Mosantu; mpo lokola Molimo Mosantu mokambaki bango soko mpo ya koteya, to mpo ya kolendisa, to mpo ya kosambela, to mpo ya kobondela, to mpo ya koyemba, kutu boye esalemaki.


text:
Retour au blog Music de ndombolhino-music
Visiteur, Posté le mercredi 13 mars 2013 01:26
mpiaka sur mpiaka leader eza kaka werra, jb a yembaka lisusu bien tè!!!!
vrai cherie ya panam, Posté le mardi 12 mars 2013 22:36
yango kibens mabindi nionso libanda boyer ndenge nini charisme ezate ah wenge bcbg ya ba mpaka mabumu minene yango ata jeune moko moyein aya kuna kotala ndule ezate prck ilya trop de mpaka ba jeune balandaka place ba jeune bazalai botala maison mere ba jeune bango tout ah WERRASON IGWEE batika yo
MON COEUR, Posté le mardi 12 mars 2013 22:32
VRMNT TOBANDI NAYEMOKO LEADER TALA LIBUMU POID EZA LISUSU TE OYE NABA MUSICIEN ASPECT EZATE BA MIKOLO DONC BA MPAKA VRMNT OZO MONA K PODUIM EZA YAKO NZULUKA OKEYI NA BA DANSEUSE MABUMU MINENE ATA MOKO AZA KITOKO WANA AZA TE AH MUKULU BENDA BOUL MOUV EZA KENDE WAPI BA OYO BAZO YA KOKUMISA WANA BAZA BATU MOKO FANATISME SIKOYO TOLOBA NANU EBEONGO SOKI EZALAKI BA TATA OYO NDE BAZA NA MAISON MERE ELENGAKI EZALA NDENGE NINI TELLEMENT EZA CHEZ BANGO TALA BA RAISON EBELE BA NINGA NA BINO BO BANDA NA BANGO BA JUS-D'ETE BA FERRE-GOLA, LACOSTE BILL CLINTON FALLY DICAP BAZA NA BA MOUV NA BANGO EBONGO BINO EHEHEH PASI VRMNT YANGO DJINO EQUALIZER ALONGWE NAYER
Visiteur, Posté le mardi 12 mars 2013 17:05
Moto Pamba, l'home qui a le secret du song, sans blague tu es à jamais inscrit en majuscule dans la Zic congolaise.
Visiteur, Posté le lundi 11 mars 2013 10:50
pona nini kofinga boye c est le dieu mutu asali bongo yayo nini ndeko kofinga azali bien te SVP il faut de conseil mutu et non kofinga merci
Visiteur, Posté le lundi 11 mars 2013 09:42
Vraiment, donc BCBG kaka ba mbaka boye.. eehee mawa Gino aza na raison, na ba danseuse mabumu minene boye physique eza te ata mukie. pardon kibens longwa na shai estetique eza tee mawaaa faux music
Visiteur92i, Posté le lundi 11 mars 2013 07:57
ba tata oyo to lembi bango kibens okoli mingi sala nanou album solo ata carisme ya ,musicien eza te aaaaaaaahhhhhhh tu fe chier casse toi
Visiteur, Posté le lundi 11 mars 2013 07:36
Kibens mutu mabe tous ca eloba nango fally
Visiteur, Posté le lundi 11 mars 2013 06:01
n'importe koi desart, soki oyebi te ko komo bikomakoma teooooo, car chant oyo ba yembakango kaka na 4 wana apres kelke fois gino remplacé gino mais ameli diamba akoma impolit
Desart, Posté le lundi 11 mars 2013 05:06
Mawa trop !! Mouv ezongi lisusu sima ata jeune moko te na podium aaaah JB timba macopa ya ba vieux wana yango Gino akeyi kala te Fuji, Abraham etc... Vraiment podium nayo ezo pesa elengi aa mukie te!!!
Visiteur, Posté le lundi 11 mars 2013 03:37
KIBENS YANGO TANGO OBIMAKI NA PALAIS NA YO OMIMONAKI TE QUEL HABILLEMENT MON FRERE SOIT DISANT PROF TALA YO MOKO NANU FILM OYO NA MUANA NA YO PLAN NIONSO EDEFORME CORPS NA YO
Design by lequipe-skyrock - Choisir cet habillage
Abonne-toi à mon blog ! (12 abonnés)


text:
22-
28/02
NEHEMIA 12-13
Loyembo 106 mpe libondeli
Maloba ya ebandeli (Eleka min. 3 te)
MAKAMBO YA MOTUYA NA LILOBA YA NZAMBE
“Mateya oyo tokoki kozwa epai ya Nehemia”: (Min. 10)
Ne 13:4-9
—Boyá baninga mabe (w13 15/08 4 par. 5-8)
Ne 13:15-21
—Tyá makambo ya elimo na esika ya liboso (w13 15/08 5-6 par. 13-15)
Ne 13:23-27
—Kobosanaka te ete ozali mokristo (w13 15/08 6-7 par. 16-18)
-
Koluka biloko ya motuya ya elimo: (Min. 8)
Ne 12:31
—Okanisi ete koyemba nzembo na bituluku mibale ekokaki kosala ete bato bámiyoka ndenge nini? (it-2-F 360 par. 6)
Ne 13:31b
—Likambo nini Nehemia azalaki kosɛnga Yehova asala? (w11 01/02 14 par. 3-5)
Botángi ya Biblia ya pɔsɔ oyo eteyi ngai nini mpo na Yehova?
Makanisi nini ya botángi ya Biblia ya pɔsɔ oyo nakoki kosalela na mosala ya kosakola?
-
Botángi ya Biblia: Ne 12:1-26 (Eleka min. 4 te)
OMIPESA NA MOSALA YA KOSAKOLA
Bokutani ya liboso: (Eleka min. 2 te) Pesá lokasa ya libyangi ya ekaniseli na moto oyo asepeli mpenza te.
Bokutani ya liboso: (Eleka min. 4 te) Pesá lokasa ya libyangi ya ekaniseli ná Linɔ́ngi ya Mosɛnzɛli na moto oyo asepeli mpenza. Lobá likambo moko oyo bokotalela na mbala ya nsima.
Boyekoli ya Biblia: (Eleka min. 6 te) Salelá buku Biblia eteyaka na nkasa 206-208 mpo na kolimbwela moyekoli ya Biblia Ekaniseli. Pesá ye lisalisi oyo esengeli mpo akoka koyangana na ekaniseli.
BOMOI YA BAKRISTO
Loyembo 5
“Bengisá moto nyonso ya teritware na yo na Ekaniseli!”: (Min. 15) Lisolo na bayangani. Monisá ndenge oyo tokoki kosakola na teritware mobimba ya lisangá. Ntango ozali kolobela “Makambo ya kosala,” lakisá video ya Ekaniseli. Lendisá bandeko nyonso básala kampanye na molende mpenza mpe bázongela moto nyonso oyo asepeli. Bósala mpe elakiseli.
Boyekoli ya Biblia na lisangá: ia mok. 9 par. 14-24 mpe bozongeli ya mokapo (Min. 30)
Bozongeli mpe makambo tokotalela na pɔsɔ elandi (Min. 3)
Loyembo 147 mpe libondeli


text:
|| GARDETTE PEMBA || Werrason - Travo (Generique 2010)Ajouter
Retour au blog de AVISDUPUBLIC1
yaya, Posté le lundi 16 novembre 2009 04:31
Mon Cher ami
Nayebisaki yo ata okomi na hi5 nakozua yo soki olobi vérité ya lisolo oyo muasi na ngai asakanaki na ngai
po oluki guerre.
Nayebisaki yo ke histoire ya palais na yo nayebi yango ndenge ba pasterus bafandisaki bino na muasi na yo pona ba problemes bozuaki alors na minute oyo nazali ko partouiller phone na yo nakopesa yango batu na ngai na suisse.
KANGA PROMESSE OYO, SOKI MUASI NA YO BALALISI YE PONGI TE WANA NGAI TE PO YO MOKO OLUKI GUERRE ALORS YEBA KOSUKISA YANGO.
Soki te contacter muasi na ngai ndenge olobi ke o kata ye po akuzua nganda


text:
Makambo etali babiro na biso mpe kosala vizite
Tosɛngi yo na motema moko oya kotala babiro na biso mpe bamasini na biso ya kobimisa mikanda. Talá ba adrɛsi mpe ngonga ya kosala vizite.
Ukraine
Lvivska Street 64
Briukhovychi
79491 LVIV
UKRAINE
+38 032-240-9200
Vizite
Lundi tii Vendredi
8:00 tii 10:30 mpe 13:00 tii 15:00
Eumelaka ngonga moko na ndambo
Makambo ya ntina
Totambwisaka mosala ya masangá 1 610 ya Batatoli ya Yehova mpe mosala ya kotonga Bandako ya Bokonzi na Ukraine. Tobongolaka mikanda oyo elimbolaka Biblia na monɔkɔ ya Ukrainien. Boyei malamu na Betele! Bokoki kotambola na kati ya esika ya koyamba bato, kotala bafɔtɔ mpe bililingi oyo elobeli lisolo ya mosala na biso na Ukraine, mpe kotambola bino moko na kati ya lopango ya Betele.


text:
“Naboyaka kotya makanisi na maladi na ngai”
“Ezalaki kosɛnga moto asalisa ngai mpo namata mpe nakita na mbeto. Kotambola ezalaki mpasi. Mongongo na ngai ekangamaki, mpe nazalaki kokoka ata komɛla nkisi ya kokitisa mpasi te. Nakómaki na bampota oyo esilaka te; mosusu ekómaki kolya nzoto na ngai. Estoma na ngai esalaki bampota mpe ekómaki kosala ngai motema mɔtɔ. Nayebaki te nini ezalaki koyela ngai. Nazalaki na mbula 10 mpamba.”—Elisa.
BASALELAKA liloba sclérodermie, oyo elimboli “loposo makasi,” mpo na kolobela bamaladi oyo ezali konyokola bato soki milio mibale na ndambo na mokili mobimba. Lolenge ya maladi yango oyo ezwaka mbala mingi bana ezali sclérodermie locale, oyo ekómisaka mingimingi loposo ya nzoto makasi.
Kasi, oyo bazwaki Elisa ntango azalaki na mbula 10 ezalaki sclérodermie générale, oyo ekoki kobebisa loposo ya nzoto mpe binama mosusu na kati ya nzoto, na ndakisa bangɛi, motema, bapumɔ, estoma mpe misɔpɔ. Minganga bakanisaki ete bankisi oyo bakopesa Elisa ekobakisela ye kaka mbula 5 ya bomoi. Eleki sikoyo mbula 14, Elisa azali kaka na bomoi. Atako abiká te, atalelaka bomoi na ndenge ya malamu. Zulunalo Lamuká! etunaki ye mituna mpo na maladi na ye mpe ndenge oyo azwaka makasi mpo na koyikela yango mpiko.
Ndenge nini oyebaki ete maladi ekɔti na nzoto?
Ntango nazalaki na mbula 9, nazokaki na molɔku (coude), mpe ezalaki koswa makasi mpenza. Mpota yango ekómaki monene, mpe ezalaki kosila te. Ntango batalaki ngai makila na lopitalo, bamonaki ete nazali na maladi ya sclérodermie générale. Lokola nzoto na ngai ezalaki kobeba nokinoki, esɛngaki tóluka monganga oyo ayebi malamu kosalisa maladi yango.
Esukaki ndenge nini?
Tomonaki monganga moko oyo asalisaka maladi ya mingai. Mwasi yango ayebisaki baboti na ngai ete soki basaleli mayele babengi chimiothérapie, maladi na ngai ekozala lisusu makasi te, ekoki kobakisela ngai mbula 5 ya bomoi, to mpe mbala mosusu ekoki kosilisa maladi yango. Mabe ya mayele yango ezalaki ete nzoto na ngai ekokoka lisusu kobundisa bamaladi te. Ata maladi ya miyoyo ekokaki koboma ngai.
Kasi tii lelo ozali na bomoi.
Ɛɛ, nakufi te, nazali na bomoi! Kasi, ntango nakómaki na mbula soki 12, nakómaki koyoka mpasi makasi na ntolo, ezalaki koumela miniti soki 30, mpe na bantango mosusu ezalaki kosala ngai bongo mbala mibale na mokolo. Mpasi yango ezalaki makasi mpenza mpe nazalaki koganga na kolela.
Mpo na nini ozalaki koyoka bongo?
Minganga bamonaki ete makila na ngai ekitaki makasi mpe motema na ngai ezalaki kobunda mingi mpo makila ekóma tii na bɔɔngɔ. Nsima ya mwa bapɔsɔ, bankisi oyo nazwaki esalisaki ngai. Kasi, na ntango yango, nakómaki komona ete likambo moko ekoki kokómela ngai lelo to lobi. Makasi nyonso esilaki ngai; nazalaki koyeba te nini ezali koyela ngai.
Esali mbula 14 banda maladi na yo eyebaná. Sikoyo nzoto na yo ezali ndenge nini?
Nayokaka kaka mpasi, mpe nazali na bamaladi mosusu ya mikemike oyo eutaka na sclérodermie. Na ndakisa bampota na nzoto, maladi ya bapumɔ, mpe motema mɔtɔ mpenza. Atako bongo, naboyaka kotya makanisi na maladi na ngai to mpe kozala ntango nyonso mawamawa. Nazali na makambo mosusu ya kosala.
Makambo nini?
Nalingaka kosala mayemi, kotonga bilamba mpe kosala babiju. Kasi, oyo eleki ntina, lokola nazali Motatoli ya Yehova, nateyaka bato Biblia. Ata ntango nakoki te kotambola mpo na kokende epai ya bato, nazalaka elongo na Batatoli mosusu oyo bateyaka bato mosusu Biblia pembeni na biso. Kutu, nazwaki bato ya koyekola na bango Biblia. Mosala ya kosakola esalaka ete bomoi na ngai ezala na ntina.
Mpo na nini omipesaka na mosala yango, atako ozali na makambo oyo etungisaka yo?
Nayebi ete makambo oyo nayebisaka bato ezali na ntina mingi mpe esalisaka. Longola yango, ntango namipesi na koteya basusu ndenge wana, nayokaka esengo makasi. Kutu, nayokaka nzoto malamu! Ntango nazali kosala mosala yango, nabosanaka ete nazali na maladi.
Ndenge nini Biblia esalisaka yo obatela elikya?
Esalisaka ngai nabosana te ete bampasi na ngai, mpe ya bato mosusu, ezali ya ntango mokuse. Emoniseli 21:4 elobi ete na ntango oyo Nzambe atyá, “akopangwisa mpisoli nyonso na miso na bango, mpe liwa ekozala lisusu te, ná lilaka ná koganga ná mpasi ekozala lisusu mpe te.” Kokanisa bavɛrsɛ lokola oyo wana ekómisaka kondima na ngai makasi na elaka kitoko oyo Nzambe apesi mpo na avenire, kaka te mpo na bato oyo babɛlaka maladi oyo esilaka te, kasi mpe mpo na bato nyonso.


text:
Gilípi ya ndɛkɛ
Gilípi ya ndɛkɛ (to gilípi ya avian) ezali gilípi moko eye ezuaka surtout ba ndɛkɛ ya zamba mpe ya mboka. Ekoki kupanzana noki noki mpenza na kati ya bandeke na bopesi bokono mpe liwa, surtout na kati ya ba ferme ya ba soso to na kati ya nzando oyo ezali kotiya ba soso oyo ezali na bumoyi ebele esika moko.
Bandɛkɛ to basoso eye ezali na bukono ebombaka ba vilúsu ya gilípi na kati ya soi na bango, na mai ya zolo mpe na soi eye ezali kokweya, yango nde epanzaka vilúsu eye na kati ya ba plumes ya bandeke to basoso. Sorte ya mabe ya gilípi ya ndɛkɛ (eye epesami na vilúsu H5N1) ezali esika oyo kozua bandɛkɛ(surtout ba soso mpe mabata na bandɛkɛ ya zamba mosusu) na kati ya Azía na Erópa (tala: http://www.who.int mpo na lístɛ ya ba regions eye ezali na bokono bwango).
Na mikolo oyo ewuti koleka, vilúsu H5N1 epanzamaki na kati ya bato mpe epesi bokono mabe na kati ya bato mwa muke baye bazalaki na contact na bandɛkɛ eye ezalaki na bokono yango. Pembeni ya moitie ya bato oyo bazuaki bokono basilaki kokufa. Nata moto moko te asili kozua bono oyo na kati ya Kɔ́ngɔ.
Na tango ya lelo (yúni 2006), ata cas moko te ya moto apesi moto mosusu vilúsu eye. Ata ko ekoti na contact na ba ndeke eye ezali na bokono eye, bandɛkɛ ya bomoyi to ekufa, risque ya kozua gilípi ya ndɛkɛ ezali moke mpenza. Na mikolo ya lelo, restriction ezali te mpo na ko voyager to kokende na ba mboka oyo ezali affecte. Ba voyageurs basengeli koyeba ba risque mpe kolanda ba conseil epesami na wikipedia.
Soki ozali kokende na mboka oyo ezali na bokono[kokoma | kobɔngisa mosólo]
Soki ozali kovisiter baboka eye eyabani ezali na gilípi ya ndɛkɛ H5N1 na kati ya bandɛkɛ to ba soso, esengeli olanda bamesures eye elandi:
- ko kende ko visiter te ba ferme ya bandɛkɛ to ba soso to ba zando;
- tika to simba to kovanda pembeni na ba soso to bandɛkɛ eye ezali na bomoi to ekufa;
- kolia te bandɛkɛ to ba soso oyo eza ya mobesu to elambami malamu te;
- kolia te ba produits ya mobesu to eye elambami malamu te y compris makila;
- sokola maboko mbala mingi na sabuni mpe na mai.
Soki ezali na contact na bandɛkɛ to ba soso ya bomoyi to ekufa na kati ya bamboka eye eyebami ezali na bokono eye, esengeli oyeba ba symptomes ya gilípi ya ndɛkɛ okati ya bato. Ba symptomes eye ezali ndɛkɛ moko na ba symptomes ya gilípi ordinaire mpe ekoki kobima noki mpenza. Ba symptomes yango ezali:
- fievre (temperature ya 38 °C to koleka);
- kosu kosu;
- kosila mpema noki;
- moto pasi;
- gorge evimbi;
- miso eteli/evimbi;
- misisa pasi.
Soki ozui ba symptomes eye na tango ozali na mboko mopaya, mpe ozalaki na contact na ba soso to bandɛkɛ ya bomoyi to ekufa esengeli omona dokotolo ya mboka eye ozali.
Soki ozali kozonga na ba mboka eye ezali na bokono boye[kokoma | kobɔngisa mosólo]
Soki na sima ya mikolo sambo ya bolungui mboko eye ezali na bokono ete oyebi ete ozalaki na contact na bandɛkɛ to basoso ya bomoyi to ekufa, ozwi ba symptomes eye epesami na lístɛ oyo na page ya liboso, ezali important ete yo:
- oluka komono dokotolo immediatement;
- o telephoner dokotolo na yo to yebisa ba symptomes na yo mpe histoire ya voyage eye owuti kosala;
- olanda ba mateya oyo ba pesi yo.
Ba kisi lokula aspirine, ibuprofen to paracetamol ekoki kosalisa na kokitisa ba symptomes. Landa ba mateya ya ba kisi. Kopesa te aspirine na bana baye bazali na moins de 16 ans. Lukula esengemi na infection respiratoire nyoso, esengeli olanda ba pratiques ya hygiene ya malamu:
- kokanga zolo na yo na monoko na yo na tango ozali ko kosola to ko eternuer;
- ko utiliser tissue kaka bala moko na tango ozali kokosola to ku eternuer mpe kubwaka yango na mbala moko mpe na ba soin nyoso;
- kosokola maboko na yo mbala mingi na sabuni mpe na mai.


text:
Play ch@mpi_EuX_Il_PaRlEnT_EuX_TrEmBlEnT mix de mopao sarkozi
Return to the blog of GervaisKatende
Visitor, Posted on Thursday, 24 April 2014 at 7:16 PM
Aza na cri ya malonga te, a yebi ko bwaka te. je ne vois pas chaleur nini batu bazo lobela. Mutu azo sala ba kisi en direct na podium yango wana nde chaleur? Ba ninga kutu mwa talent e zalaka et puis ba bakisi kisi pona succes. Aza soki na cri kaka moko... eza meme pas na sens
LIKONZINGA, Posted on Saturday, 12 April 2014 at 5:41 AM
ferre mawa trop otiki leki nayo asalaka ba desordre na mouvement po o kotelaka ye tala ndenge o bungisi ba Elements ya minene boye. Bravo Wenge bo zwi animateur ya Chaleur !!! eeeeh ngayie INGETA eko bouger Mokili avec BERCY Muana C bon deja.
Visitor, Posted on Friday, 11 April 2014 at 11:08 AM
LIKAMBO YA KOKAMWA BOTALA NDENGE BA MBUMA YA FERRE EZA KOKONZA BA MBUMA YA VIEUX MONI-MAMBU. kiékiékiékié WENGE BAKAYAWU EN ACTION .AREVESSER NZOKA AZALAKA NA YE.. . . . AKOMIDIEMBIKA LOKOLA HERODE NA NTIMA -MBI LIKOLO YA KOLUKA JESUS . BOPESA YE MOTONGA SOCODA.